Diablo ΜΟΝΟ για Κινητό, Δωρεάν Destiny 2, RDR II: Φωτιά Στα Άλογα | PCsteps.gr\nΑρχική » Software » Παιχνίδια » Diablo ΜΟΝΟ για Κινητό, Δωρεάν Destiny 2, RDR II: Φωτιά Στα Άλογα\nDiablo ΜΟΝΟ για Κινητό, Δωρεάν Destiny 2, RDR II: Φωτιά Στα Άλογα\n10/11/2018 Συγγραφέας: Χάρης Αναγνωστόπουλος\nΗ BlizzCon 2018 έφτασε στο τέλος της. Εμείς παρακολουθήσαμε το event, συγκεντρώσαμε τα σημαντικότερα νέα από αυτό, και σας τα παρουσιάζουμε. Στα άλλα νέα, ένα σφάλμα του Red Dead Redemption 2 βάζει φωτιά σε άλογα και ανθρώπους. Το Warframe Fortuna update είναι προ των πυλών, και η Activision Blizzard γιορτάζει τα γενέθλια του Destiny 2 προσφέροντάς το δωρεάν σε όλους.\nΤα σημαντικότερα νέα από την BlizzCon 2018\nΝέα ηρωίδα στο Heroes of The Storm\nΣφάλμα στο Red Dead Redemption 2 βάζει φωτιά στα άλογα\nFortuna: το νεότερο μεγάλο update του Warframe\nΤην εβδομάδα που μας πέρασε διαδραματίστηκε η BlizzCon 2018, και όπως είναι λογικό μονοπώλησε το ενδιαφέρον της gaming κοινότητας. Εμείς παρακολουθήσαμε την εκδήλωση, και σας παρουσιάζουμε τα σημαντικότερα νέα της.\nΘα ξεκινήσουμε με το “World of Warcraft: Classic”, που η Blizzard μας ανακοίνωσε στη BlizzCon 2017. Πρόκειται για έναν νέο server, που στόχο έχει να προσφέρει στον παίκτη την αυθεντική εμπειρία του World Of Warcraft.\nΟ νέος server θα ανοίξει τις πύλες του το καλοκαίρι του 2019, και δεν θα απαιτεί την πληρωμή επιπλέον συνδρομής. Όσοι έχουν ενεργή συνδρομή στο World Of Warcraft, θα μπορούν να κατεβάσουν τον client του Classic, και να παίζουν το παιχνίδι δωρεάν.\nΜέχρι την επίσημη έναρξη του WoW Classic, οι παίκτες μπορούν να δοκιμάσουν τη demo έκδοσή του, που είναι διαθέσιμη από τις 2 Νοεμβρίου.\nΠιστεύουμε ότι το Warcraft 3 δεν χρειάζεται συστάσεις. Είναι ένα από τα καλύτερα παιχνίδια στρατηγικής σε πραγματικό χρόνο (RTS), και η κυκλοφορία του άλλαξε κατά κάποιο τρόπο το είδος.\nΔυστυχώς όμως, έχει περάσει πάνω από μία δεκαετία, και ούτε ψίθυρος δεν ακουγόταν για την επιστροφή του franchise. Μέχρι που η Blizzard έκανε το θαύμα της, και ανακοίνωσε το "Warcraft III: Reforged", στη BlizzCon 2018.\nΤο "Warcraft III: Reforged" είναι η remastered έκδοση του Warcraft III, που όλοι ονειρευόμασταν τόσα χρόνια. Πέραν του κινηματογραφικού trailer, παρακολουθήσαμε και ένα βίντεο που αποκαλύπτει τα απίστευτα γραφικά του παιχνιδιού.\nΤον ενθουσιασμό που δημιούργησαν στους παίκτες τα νέα για το WoW και το Warcraft III, ανέτρεψε η ανακοίνωση του επόμενου Diablo. Εκεί που όλοι περίμεναν να ανακοινωθεί το Diablo 4, έρχεται η Blizzard και λέει: “Το επόμενο Diablo είναι για κινητά”. Μόνο για κινητά.\nΗ Blizzard δήλωσε ότι δουλεύει παράλληλα σε αρκετά project σχετικά με το Diablo. Ένα εκ των οποίων είναι και το Diablo 4, που όμως βρίσκεται σε πρώιμο στάδιο.\nΩστόσο, παρουσίασε το Diablo Immortal, που είναι ένα MMO action-RPG για smartphone. Η εταιρεία διευκρίνισε πως δεν πρόκειται να κυκλοφορήσει σε καμία μορφή για PC ή για κονσόλες.\nΤο Diablo Immortal λαμβάνει χώρα μεταξύ του Diablo 2 και του Diablo 3. Μας παρουσιάζει νέες ικανότητες ηρώων, νέες περιοχές, καινούργιους εχθρούς, και νέα μπουντρούμια.\nΕν αναμονή της έναρξης των δοκιμών, μπορούμε να εγγραφούμε από τώρα στη beta του Diablo Immortal, μέσω της επίσημης ιστοσελίδας του. Όσοι συμμετέχουν στη beta, πρόκειται να λάβουν αποκλειστικές αμοιβές, εντός του παιχνιδιού.\nΠρώτα από όλα, η Blizzard παρουσίασε την νέα ηρωίδα του Overwatch, που ακούει στο όνομα Ashe, και έχει έναν αέρα από Red Dead Redemption. Το πλήρες όνομα της είναι Elizabeth Caledonia Ashe, και είναι πρώην συνεργάτης του McCree.\nΗ Ashe είναι ένας DPS ήρωας, που χρησιμοποιεί ένα ημιαυτόματο όπλο, το The Viper. Έχει τη δυνατότητα να πυροβολεί ελεύθερα, ή μέσω του σκόπευτρου, για μεγαλύτερη ακρίβεια.\nΜία εκ των δύο ικανοτήτων της είναι ο δυναμίτης, τον οποίο εκτοξεύει, και μετά από μικρό χρονικό διάστημα αυτός εκρήγνυται.\nΗ δεύτερη ικανότητα της είναι το "Coach Gun", που τη χρησιμοποιεί για να εκτινάξει τους εχθρούς της προς τα πίσω. Επίσης, με το “Coach Gun” μπορεί να εκτοξεύσει τον εαυτό της στον αέρα.\nΤέλος, η ultimate της Ashe είναι ο Bob, ένα ρομπότ με μουστάκι και δυνατά χέρια. Ο Bob πετά τους εχθρούς της Ashe στον αέρα, ενώ βγάζει από τα χέρια του πολυβόλα, και τους αποτελειώνει.\nΕπιπλέον, ο Bob αντιμετωπίζεται εν μέρη ως κανονικός ήρωας. Στην ουσία μπορεί να δεχθεί ενισχύσεις, να θεραπευτεί, και τα λοιπά. Ωστόσο, η Mercy δεν μπορεί να τον φέρει πίσω στη ζωή.\nΥπήρχαν φήμες για την πιθανή κυκλοφορία των δημητριακών του Overwatch, σε συνεργασία με την Kellogg. Το διαδίκτυο είχε γεμίσει με φωτογραφίες από ένα κουτί δημητριακών, που ονομάζονταν “Lucio-Oh's”, και μέσα είχαν πολύχρωμα δαχτυλίδια.\nΤο όλο θέμα με τα δημητριακά ξεκίνησε εξαιτίας ενός spray του ήρωα μέσα στο παιχνίδι. Ωστόσο, η Blizzard επιβεβαίωσε τις φήμες, και δημοσίευσε κατά τη διάρκεια της BlizzCon 2018, το διαφημιστικό spot των δημητριακών.\nΤα δημητριακά θα έχουν γεύση βανίλιας, όπως ακριβώς έλεγαν οι φήμες, και σε κάθε κουτί θα υπάρχει κωδικός για ένα Loot Box. Παρ’ όλα αυτά, τα “Lucio-Oh's” δεν θα τα παράγει η Kellogg, ενώ αναμένουμε να κυκλοφορήσουν κάποια στιγμή τον Δεκέμβριο.\nΘα κλείσουμε την ενότητα με τα νέα της BlizzCon 2018 με την νέα ηρωίδα του Heroes of the Storm. Η ανακοίνωση έγινε κατά τη διάρκεια του Opening Ceremony της BlizzCon 2018, μέσω του παρακάτω βίντεο.\nΠρόκειται για τον πρώτο αυθεντικό ήρωα του HoTS, το όνομά της είναι Orphea, και είναι η κόρη του Raven Lord.\nΠρος το παρόν δεν έχει γίνει γνωστή η ημερομηνία εισόδου της στο παιχνίδι. Όμως, στο ακόλουθο βίντεο μπορούμε να δούμε τις ικανότητες της Orphea.\nΣτο Red Dead Redemption 2 υπάρχει ένα μικρό σφάλμα, εξαιτίας του οποίου όποιος περάσει από έναν συγκεκριμένο δρόμο παίρνει φωτιά.\nΟ δρόμος αυτός βρίσκεται λίγο έξω από την πόλη Rhodes.\nΚαθώς αρκετοί NPC περνούν από το συγκεκριμένο σημείο, το σφάλμα έχει γίνει η αιτία ο δρόμος αυτός να γεμίσει με πτώματα καμένων αλόγων.\nΤα Social Media έχουν γεμίσει με βίντεο που ανεβάζουν οι παίκτες με το παράξενο "φαινόμενο". Μάλιστα, αρκετά από αυτά είναι ιδιαίτερα τρομακτικά.\nΩστόσο, κάποιοι παίκτες έχουν βρει τρόπους ώστε να επιβιώνουν από την πυρά.\nΑν και η Rockstar δεν έχει τοποθετηθεί επί του θέματος, ελπίζουμε το συγκεκριμένο σφάλμα να το διορθώσει σύντομα.\nΠρο των πυλών βρίσκεται το πολυαναμενόμενο update του Warframe, του οποίου το όνομα είναι Fortuna.\nΌπως και με το Plains of Eidolon, την εντυπωσιακή ενημέρωση του προηγούμενου έτους, το Fortuna μας φέρνει την επέκταση μιας περιοχής του Warframe. Αυτή τη φορά θα δούμε την ανάπτυξη της χιονισμένης Venus, και της υπόγειας αποικίας Fortuna.\nΗ Fortuna είναι η έδρα της Solaris United, της νέας φατρίας του Warframe. Εδώ οι παίκτες αναλαμβάνουν αποστολές, και συλλέγουν αμοιβές, ξεδιπλώνοντας σταδιακά την ιστορία του παιχνιδιού.\nΕν τω μεταξύ, στην επιφάνεια υπάρχει το εξωτικό Orb Vallis, με την ωκεάνια χλωρίδα του και τα απειλούμενα είδη. Σε αυτό το μέρος θα βρούμε άπειρους πόρους, αλλά και γιγάντιες ρομποτικές αράχνες.\nΣύμφωνα με την Digital Extremes, το συγκεκριμένο πακέτο αλλάζει τους κανόνες στο ψάρεμα. Τα ψάρια στο Orb Vallis είναι εξ ολοκλήρου ρομποτικά, γι' αυτό θα χρειαστούμε νέα εξελιγμένα δόρατα για να τα πιάσουμε.\nΕπίσης, το Fortuna εισάγει έναν νέο μηχανισμό διατήρησης της άγριας ζωής. Μπορούμε πλέον να παρακολουθήσουμε, να προσελκύσουμε, να καταγράψουμε, και να διασώσουμε τα απειλούμενα είδη.\nΤο Fortuna μας φέρνει νέα όπλα, όπως τα συναρμολογούμενα Kitguns, τα οποία κατασκευάζει η Solaris United. Θα βρούμε επίσης το K-Drive, μία ειδική σανίδα που μας βοηθά να ταξιδεύουμε με άνεση στις εκτάσεις του Orb Vallis.\nΗ ενημέρωση θα κυκλοφορήσει άμεσα για Windows, ενώ στις κονσόλες αναμένεται να γίνει διαθέσιμη στις 20 Νοεμβρίου.\nΑυτήν την εβδομάδα στο Humble Bundle θα βρούμε προσφορές αποκλειστικά για τη σειρά παιχνιδιών Warhammer, της Game Workshop. Μπορούμε να προσθέσουμε στη συλλογή μας σχεδόν κάθε τίτλο της σειράς, με έκπτωση έως 90%.\nΣτη σειρά θα βρούμε ενδιαφέροντα παιχνίδια στρατηγικής όπως το "Total War: Warhammer", και το "Total War: Warhammer II". Καθώς και τα "Warhammer: End Times - Vermintide", και "Warhammer: Vermintide 2", που είναι δύο εντυπωσιακά FPS παιχνίδια.\nΦυσικά υπάρχουν και τα Warhammer 40K, όπου κι εδώ θα βρούμε ενδιαφέροντα παιχνίδια στρατηγικής, όπως το "Warhammer 40K: Glasius - Relics of War", το "Warhammer 40K: Sanctus Reach", και τα "Warhammer 40K: Dawn of War Ι, ΙΙ, και ΙΙI".\nΗ σειρά Warhammer 40K περιέχει και παιχνίδια ρόλων όπως το "Warhammer 40K: Inquisitor - Martyr", το "Space Hulk: Deathwing" που είναι FPS, το arena shooter "Warhammer 40K: Eternal Crusade", καθώς και παιχνίδια δράσης όπως το "Warhammer 40K: Kill Team".\nΠέραν των παραπάνω εκπτώσεων, το Humble Bundle προσφέρει και ένα πακέτο, που σχεδιάστηκε για τους αναποφάσιστους.\nΗ τιμή του “Humble Warhammer Bundle” ξεκινά από το ένα περίπου ευρώ, και μας προσφέρει τo "Warhammer 40,000: Dawn of War", το "Talisman: Digital Edition", και τρία expansion για το Talisman.\nΔίνοντας γύρω στα έξι ευρώ, αποκτάμε όλα τα παραπάνω, συν το "Warhammer: End Times - Vermintide", το "Warhammer 40,000: Space Marine Collection", και το "Blood Bowl 2".\nΤέλος, με μόλις 10,45€, προσθέτουμε στη συλλογή μας όλα τα παραπάνω παιχνίδια, μαζί με τα " Warhammer 40,000: Dawn of War III" και "Warhammer: End Times - Vermintide Stromdorf", και το "Battlefleet Gothic: Armada". Η πραγματική αξία όλων των τίτλων μαζί είναι 221$.\nΑυτό ήταν το “Humble Warhammer Bundle”, κι αυτές ήταν οι δικές μας προτάσεις, ως μερικές από τις καλύτερες επιλογές στο “Game Workshop - Warhammer Week”. Για να δείτε όλες τις προσφορές, επισκεφτείτε αυτόν τον σύνδεσμο.\nΠριν ένα χρόνο κυκλοφόρησε το Destiny 2. Κάποιοι το μίσησαν, άλλοι το λάτρεψαν, και υπάρχουν κι αυτοί που ζηλεύουν όσους το έχουν στη συλλογή τους.\nΤέρμα πια η ζήλια και οι δικαιολογίες. Η Activision Blizzard γιορτάζει τα γενέθλια του Destiny 2, και δίνει δωρεάν το παιχνίδι μέχρι της 18 Νοεμβρίου.\nΤο μόνο που χρειάζεται να κάνουμε είναι να δημιουργήσουμε έναν δωρεάν Battle.net λογαριασμό, και να κατεβάσουμε την εφαρμογή της Blizzard.\nΌσο για τους παλιούς παίκτες του Destiny 2, η εταιρεία δεν τους ξέχασε. Αν έχουμε ήδη το παιχνίδι θα λάβουμε ένα ειδικό επετειακό έμβλημα, που θα κυκλοφορήσει τον Δεκέμβριο.\nΓια όσους αναρωτιούνται τι ακριβώς θα πάρουν, αυτό είναι η βασική έκδοση του παιχνιδιού. Ουσιαστικά μπορούμε να παίξουμε το οκτάωρο campaign του Destiny 2, και να φτάσουμε στο επίπεδο 20.\nΕπίσης, θα έχουμε πρόσβαση στο Leviathan, και το multiplayer Crucible. Ωστόσο, δεν θα μπορούμε να παίξουμε το Forsaken expansion, το οποίο κοστίζει 40 ευρώ.\nΚατηγορία: Παιχνίδια Ετικέτες: android, ios, windows\nPrevious Post: « Microsoft Mixer, Palm Phone, Xiaomi vs OnePlus, Ποδήλατα GM\nNext Post: Εκπτωτικές Προσφορές Σε Νέες Συσκευές Της Xiaomi »


Τραμετσάνι VS Εφραίμ… (ποιος κερδίζει;) - Super Sport FM | Η κορυφαία παγκύπρια αθλητική συχνότητα της Κύπρου\nΑΡΧΙΚΗ > ΑΠΟΕΛ > Τραμετσάνι VS Εφραίμ… (ποιος κερδίζει;)\nΤραμετσάνι VS Εφραίμ… (ποιος κερδίζει;)\n18/07/2019 22:30 7409 Views\n«Χοντραίνει» για καλά το πράγμα. Ο Τραμετσάνι συνεχίζει ακάθεκτος την κόντρα του με το Γιώργο Εφραίμ και τίθεται πλέον ξεκάθαρο θέμα προς συζήτηση αλλά και προβληματισμό.\nΘα βγει κανείς κερδισμένος από αυτή την κόντρα; Ο Ιταλός προπονητής κάνει για την ώρα αυτό που θέλει. Δεν υπολογίζει ένα σπουδαίο ποδοσφαιριστή που έχει μάλιστα στο ενεργητικό του ότι κατάφερε να βγάλει την προετοιμασία, αλλά μάλλον αυτό δεν το λαμβάνει σοβαρά υπόψη ο Τραμετσάνι.\nΜετά το φιλικό με τη Δόξα που καθήλωσε στον πάγκο τον Εφραίμ, ήρθε και η απόφαση να μην τον δηλώσει στον κατάλογο του α΄ευρωπαϊκού.\nΜέχρι που θα φθάσει ο προπονητής, μόνο ο ίδιος το ξέρει. Τουλάχιστον, όσο του επιτρέπεται αυτή η συμπεριφορά προς τον Εφραίμ.\nΓιατί, κάποια στιγμή τα πράγματα θα πρέπει να ξεκαθαρίσουν, λόγω του ότι έχει ήδη δημιουργηθεί κύμα αντίδρασης από μεγάλη μερίδα φίλων του ΑΠΟΕΛ.\nΔεν βολεύει την ομάδα να υπάρχει αυτή η εσωστρέφεια. Όπως δεν βολεύει τη διοίκηση και κάποια στιγμή δεν θα βολέψει ούτε τον Τραμετσάνι.\nΟ Ιταλός, έχει χάσει το παιχνίδι με τον κόσμο. Τουλάχιστον την πλειοψηφία του κόσμου που είναι εναντίον του προπονητή και υπέρ του Γιώργου Εφραίμ.\nΔύσκολα μπορεί να επιβιώσει ένας προπονητής που δεν τον θέλει ο κόσμος, ακόμα και αν η ομάδα έχει καλά αποτελέσματα.\nΤι μπορεί όμως να φέρει η επόμενη μέρα στο ΑΠΟΕΛ, με αφορμή αυτό το καυτό θέμα;\nΗ απάντηση ανήκει στη διοίκηση. Ξέρει καλά ο Πρόδρομος Πετρίδης, τι σημαίνει να του «καταστρέψει» ο προπονητής, ένα ακόμα σπουδαίο παίκτη, όπως επίσης τι σημαίνει να υπάρχει πρόβλημα στην κερκίδα σε βάρος του προπονητή.\nΌσο κυριαρχεί η αβεβαιότητα, αυτή που χάνει είναι η ομάδα, κάτι που δεν μπορεί όμως να διαρκέσει πολύ.\nΚαι μην λησμονείτε την πιθανή αντίδραση του Γιώργου Εφραίμ. Μπορεί, για την ώρα να συμπεριφέρεται σωστά σαν επαγγελματίας, όμως δεν θα προτιμήσει να καταστρέψει την καριέρα του, λόγω ενός προπονητή που αποφάσισε ότι είναι ο τελευταίος παίκτης της ομάδας!


Ωφέλιμος ο υπνάκος για τον εγκέφαλο των ηλικιωμένων - Επιστήμη & Ζωή - Ειδήσεις - Νέα\nΩφέλιμος ο υπνάκος για τον εγκέφαλο των ηλικιωμένων\nΣε νέα έρευνα, ηλικιωμένοι που κοιμόνταν για μια ώρα μετά το γεύμα είχαν καλύτερη επίδοση σε τεστ εγκεφαλικής λειτουργίας σε σχέση με όσους δεν επέλεγαν τον σύντομο ύπνο.\nΟ σύντομος ύπνος, για μια ώρα το απόγευμα, μπορεί ενδεχομένως να ενισχύσει τις νοητικές ικανότητες των ηλικιωμένων, αναφέρει νέα έρευνα.\nΟ επιπλέον ύπνος συνδεόταν με βελτιωμένη μνήμη και ικανότητα διαυγούς σκέψης, σε Κινέζους συμμετέχοντες, δήλωσαν ερευνητές.\nΗ έρευνα περιέλαβε πληροφορίες σχεδόν 3.000 ενήλικες, ηλικίας 65 ετών και άνω.\nΟι ερευνητές εξέτασαν τις συνήθειες ύπνου των συμμετεχόντων και αν κοιμόνταν για λίγο, το απόγευμα, για να διαπιστώσουν αν η επιπλέον ξεκούραση κατά τη διάρκεια της ημέρας είχε επίδραση στην εγκεφαλική λειτουργία.\nΣχεδόν 60% των ανθρώπων κοιμόταν τακτικά, για λίγη ώρα μετά το γεύμα.\nΗ διάρκεια αυτών των υπνάκων κυμαινόταν από περίπου 30 λεπτά σε περισσότερα από 90. Οι περισσότεροι συμμετέχοντες κοιμόνταν για περίπου μια ώρα, έδειξε η έρευνα.\nΟι ερευνητές, με επικεφαλής την Junxin Li, του University of Pennsylvania, στη Φιλαδέλφεια, ζήτησαν από τους συμμετέχοντες να υποβληθούν σε αρκετά τεστ νοητικών ικανοτήτων.\nΟι άνθρωποι που κοιμόνταν για μια ώρα μετά το γεύμα είχαν καλύτερη επίδοση σε τεστ εγκεφαλικής λειτουργίας σε σχέση με όσους δεν επέλεγαν τον σύντομο ύπνο. Όσοι κοιμόνταν για μια ώρα, επίσης είχαν καλύτερη επίδοση σε σχέση με όσους κοιμόνταν λιγότερο ή περισσότερο από μια ώρα.\nΟι συμμετέχοντες που δεν συνήθιζαν τον υπνάκο, που έπαιρναν πολύ σύντομο ή πολύ μακρύ υπνάκο, είχαν εξασθένηση στις νοητικές ικανότητες μέχρι 6 φορές περισσότερο από αυτούς που κοιμόνταν για μια ώρα το απόγευμα.\nΕνώ η έρευνα ανακάλυψε σχέση μεταξύ ύπνου διάρκειας μιας ώρας, το απόγευμα, και οξύτερων νοητικών ικανοτήτων δεν μπόρεσε να ανακαλύψει αιτιατή σχέση.\nΗ έρευνα δημοσιεύτηκε στη διαδικτυακή έκδοση του περιοδικού Journal of the American Geriatrics Society.


16 πράγματα που μπορεί να μην γνωρίζετε για το 'νυχτερινό ρολόι' του rembrandt - Άρθρο\n16 πράγματα που ίσως δεν γνωρίζετε για το The Night Watch του Rembrandt\nΟλοκληρώθηκε το 1642, Rembrandt van Rijn'sΤο νυχτερινό ρολόιδεν είναι μόνο ένα αποκορύφωμα μιας καριέρας που εκτείνεται σε περισσότερους από 600 πίνακες, αλλά επίσης αναγνωρίζεται ως αναμφισβήτητα το μεγαλύτερο πορτρέτο της ολλανδικής μπαρόκ εποχής.\n1. Οι εναλλακτικοί τίτλοι του είναι πολύ μεγαλύτεροι και πιο συγκεκριμένοι.\nΥπάρχουν πολλά, όπως:Αξιωματικοί και άλλοι πολιτικοί φύλακες της περιοχής II του Άμστερνταμ, υπό την ηγεσία του καπετάνιου Frans Banninck Cocq και του υπολοχαγού Willem vanΡουέντεμπορτ;Militia Company of District II υπό τη διοίκηση του καπετάνιου Frans Banninck Cocq; καιΗ Shooting Company των Frans Banninck Cocq και Willem van Ruytenburch. Ενώ οι λεπτομέρειες ποικίλλουν, το βασικό ήταν ότι η Cocq (φορώντας ένα κόκκινο φύλλο) και ο Ruytenburch (με κίτρινο χρώμα δίπλα στην Cocq) αναγνωρίστηκαν. Ακόμα, είναι περίεργο το ψευδώνυμοΤο νυχτερινό ρολόιπιάστηκε σε.\nδύο.Το νυχτερινό ρολόιδεν έχει ρυθμιστεί τη νύχτα.\nΚατά τα επόμενα εκατό χρόνια, το ψευδώνυμοΝυχτερινή βάρδιαέγινε πιο δημοφιλής από τους δυσκίνητους monikers του πίνακα. Ωστόσο, η ζωγραφική του Ρέμπραντ τέθηκε στη διάρκεια της ημέρας. Το σκοτεινό φόντο που λάθος για τον νυχτερινό ουρανό ήταν στην πραγματικότητα ένα βερνίκι που έγινε σκοτεινό με την ηλικία και το χώμα. Κατά τη διάρκεια μιας αποκατάστασης στη δεκαετία του 1940, το βερνίκι αφαιρέθηκε, αλλά το όνομα κολλήθηκε.\n3. Είναι ένα διάσημο παράδειγμαchiaroscuro.\nΙταλικά για «φως-σκοτάδι», ο όρος αναφέρεται σε έργα που παίζουν δραματικά με σκιά για να δημιουργήσουν ένταση και μια αίσθηση τριών διαστάσεων.\n4. Ο Ρέμπραντ μπορεί να έχει καμέοΤο νυχτερινό ρολόι.\nΠιθανότατα να τον χάσετε μέσα σε αυτήν την πολυσύχναστη παρέα διακεκριμένων ανδρών, αλλά στη μέση του πίνακα, πίσω από έναν άντρα με πράσινο χρώμα και έναν φρουρά με μεταλλικό τιμόνι, μπορείτε να εντοπίσετε έναν άντρα που μόλις εκεί. Μόνο το μάτι και το μπερέ του είναι ορατά, αλλά αυτή η αόριστη φιγούρα πιστεύεται ότι είναι ο Ρέμπραντ με το πιο διάσημο έργο του.\n5. Αυτό το μικρό ξανθό κορίτσι δεν είναι στρατιωτικό - είναι μασκότ.\nΑυτό το φαινομενικά λανθασμένο μοτοποδήλατο φέρνει ένα κοτόπουλο με έντονα νύχια και ένα πιστόλι που ονομάζεται klover. Και οι δύο ήταν σύμβολα για τους Kloveniers, την αστική φρουρά του Άμστερνταμ, μια συντεχνία που ανέθεσε τη ζωγραφική για την αίθουσα συναντήσεων τους.\n6. Έπρεπε να είναι μέρος μιας συνεχούς σειράς πάνελ.\nΟ Ρέμπραντ ήταν ένας από τους έξι καλλιτέχνες που προσέλαβαν οι Κλοβενίρ για ομαδικά πορτρέτα των μελών τους. Αυτός, ο Pickenoy, ο Bakker, ο Van der Helst, ο Van Sandrart και ο Flinck χρεώθηκαν ο καθένας με τη δημιουργία ενός κομματιού μέσα σε συγκεκριμένες παραμέτρους, έτσι ώστε να μπορούν να εμφανίζονται δίπλα-δίπλα ως «αδιάσπαστη ζωφόρος μεγάλων ζωγραφιών, το καθένα ταιριάζει μεταξύ τους και στερεωμένο στο ξύλο επένδυση του δωματίου για να σχηματίσει μια σχολαστικά σχεδιασμένη συνολική εσωτερική έννοια. ' Αλλά ο Ρέμπραντ απομακρύνθηκε από αυτό που περίμενε τόσο στη σύνθεση όσο και στο χρώμα.\n7.Το νυχτερινό ρολόιέσπασε από την παράδοση του στρατιωτικού πορτρέτου.\nΑμέτρητοι καπετάνιοι, συνταγματάρχες και στρατιώτες είχαν ζωγραφιστεί σε πορτρέτα στατικού χαρακτήρα. Ο Ρέμπραντ έφυγε από τη σύμβαση δείχνοντας τους στρατιωτικούς του σε προφανή κίνηση.\n8. Ο Ρέμπραντ μπήκε στην επιτροπή του.\nΜετάΤο νυχτερινό ρολόιτελείωσε, ο Ρέμπραντ μπήκε σε μια περίοδο δεκαετίας όπου σταμάτησε να παράγει πορτρέτα και μείωσε δραματικά την παραγωγή ζωγραφικής. Εδώ και καιρό θεωρείται ότι τα μέλη της συντεχνίας που έπρεπε να πληρώσουν για αυτά τα πορτρέτα δεν ένιωθαν ότι τους δόθηκε αρκετός προβολέας και αρνήθηκαν να προωθήσουν το δίκαιο μερίδιό τους, με αυτή τη δυσαρέσκεια να καταστρέφει τη φήμη του Ρέμπραντ. Όμως, η πιο σύγχρονη υποτροφία δείχνει ότι οι Kloveniers ήταν ευχαριστημένοι με τη μη συμβατική ζωγραφική και το έδειξαν στην αίθουσα. Όσο για το post του RembrandtΝυχτερινή βάρδιαφόβος? Ίσως ήταν ότι ένιωθε ότι έχει υπερβεί τα όρια της τέχνης του και έπρεπε να επαναφέρει.\n9. Είναι μεγαλύτερο από ό, τι νομίζετε ...\nΕκτός από το ότι είναι ο πιο διάσημος πίνακας του Ρέμπραντ, σε απόσταση περίπου 12 πόδια από 14 πόδια,Το νυχτερινό ρολόιήταν επίσης το μεγαλύτερο.\n10. ... ΠΟΥ ΕΝΗΜΕΡΩΣΕΙ ΤΗΝ ΕΚΔΟΣΗ ΠΟΥ ΓΝΩΡΙΖΕΤΕ ΕΙΔΙΚΗ.\nΕβδομήντα τρία χρόνια μετά τη δημιουργία του, ο μαζικός πίνακας μεταφέρθηκε στο δημαρχείο του Άμστερνταμ. Ωστόσο, ήταν πολύ μεγάλο για να χωρέσει στον τοίχο όπου προοριζόταν να κρεμάσει. Όπως ήταν συνηθισμένο εκείνη την εποχή, ο καμβάς της ζωγραφικής κόπηκε για να φιλοξενήσει καλύτερα το νέο του σπίτι. Σε αυτήν την επεξεργασία, το πάνω μέρος της αψίδας, το κιγκλίδωμα και η άκρη του βήματος χάθηκαν, μαζί με δύο σχήματα στην αριστερή πλευρά.\nΕυτυχώς, ένα μικρό αντίγραφο της ζωγραφικής του Gerrit Lundens δίνει μια σαφή ιδέα για τη σύνθεση του πρωτοτύπου.\n11. Ο πίνακας περιέχει το δικό του κλειδί λεζάντας.\nΟ Ρέμπραντ ήταν πολύ νεκρός ότανΤο νυχτερινό ρολόιμεταφέρθηκε στο δημαρχείο και κόπηκε για την περίσταση. Αλλά αυτή δεν ήταν η μόνη μη εγκεκριμένη αναθεώρηση που έγινε στο έργο του. Ένα άγνωστο χέρι πρόσθεσε μια ασπίδα στην αψίδα - το σενάριο στην ασπίδα περιέχει τα 18 ονόματα των χαρακτηριστικών Kloveniers.\n12.Το νυχτερινό ρολόιέχει τη δική του προσωπική διαδρομή διαφυγής.\nΟι πυρκαγιές των μουσείων έχουν προκαλέσει την απώλεια μεγάλων έργων τέχνης, οπότε το Rijksmuseum του Άμστερνταμ έχει καταβάλει μεγάλες προσπάθειες για να προστατεύσει το αριστούργημα του Rembrandt. Για τη διατήρησηΤο νυχτερινό ρολόιΣε καταστάσεις έκτακτης ανάγκης, το Rijksmuseum εγκατέστησε μια πόρτα παγίδας με διαφάνεια διαφυγής το 1934.\n13.Το νυχτερινό ρολόιέχει δεχτεί επίθεση τρεις φορές.\nΣτις 13 Ιανουαρίου 1911, ένας μάγειρας ναυτικού έπεσε κάτωΤο νυχτερινό ρολόιμε ένα μαχαίρι, σύμφωνα με πληροφορίες ως διαμαρτυρία ενάντια στην ανεργία του. Μια δεύτερη επίθεση με μαχαίρι συνέβη στις 14 Σεπτεμβρίου 1975, αυτή τη φορά ευγενική προσφορά ενός ολλανδού δασκάλου που πίστευε ότι η καταστροφή του ήταν η θεϊκή του αποστολή. Μετά από αυτό, ο πίνακας τέθηκε υπό μόνιμη φύλαξη. Παρ 'όλα αυτά, ένας άνεργος Ολλανδός ψεκάστηκε συμπυκνωμένο θειικό οξύ στο κομμάτι στις 6 Απριλίου 1990. Κάθε φορά, οι αποκαταστάσεις ήταν σε θέση να αποκαταστήσουν τη ζημιά, με ελάχιστη εναπομένουσα ουλή.\n14. Ήταν από καιρό η καρδιά μιας από τις μεγαλύτερες γκαλερί του κόσμου.\nΤο 1885, η κατασκευή του Rijksmuseum του Άμστερνταμ επικεντρώθηκε στην έκθεση του τεράστιου έργου του Ρέμπραντ. Σχεδόν 120 χρόνια αργότερα, το μουσείο ανακαινίστηκε εδώ και μια δεκαετία. Καθώς ο σκηνοθέτης του μουσείου Wim Pijbes προετοιμάστηκε για το άνοιγμά του το 2013, δήλωσε με υπερηφάνεια: «Όλα έχουν αλλάξει, το μόνο πράγμα που δεν έχει είναιΤο νυχτερινό ρολόι. Είναι το υψόμετρο του Rijksmuseum, ολόκληρο το μέρος είναι τοποθετημένο γύρω από αυτό το όμορφο αριστούργημα. '\n15. Η επιστροφή του στη δημόσια προβολή γιορτάστηκε με ένα flash mob.\nΣκηνοθετημένο σε ένα εμπορικό κέντρο, ορδές ανδρών και γυναικών με κοστούμια με ακρίβεια βαδίστηκαν στη θέση τους, δημιουργώντας μια αναπαράσταση ζωντανής δράσηςΤο νυχτερινό ρολόι. Μόλις ορίστηκε το τραπέζι τους, ένα πλαίσιο γεμάτο με πανό έπεσε θριαμβευτικά και έλεγε, 'Onze holden zijn terug!' Ή 'Οι ήρωές μας είναι πίσω!'\n16. Η αποκατάσταση ξεκίνησε το 2019.\nΤον Ιούλιο του 2019, ξεκίνησε μια εργασία αποκατάστασης 3,4 εκατομμυρίων δολαρίωνΤο νυχτερινό ρολόι, το οποίο αναμένεται να διαρκέσει περίπου ένα χρόνο. Κατά τη διάρκεια της διαδικασίας, θα ληφθούν χιλιάδες φωτογραφίες υψηλής ανάλυσης και σαρώσεις λέιζερ της ζωγραφικής, σε μια προσπάθεια να διασφαλιστεί η ακρίβεια κατά τη διάρκεια του έργου. Ωστόσο, ο πίνακας θα παραμείνει ανοιχτός στο κοινό και οι θεατές μπορούν να παρακολουθήσουν τους εργαζόμενους να το επαναφέρουν από πίσω από το γυαλί.


Οι εβδομαδιαίες προβλέψεις για όλα τα ζώδια αναλυτικά, από 16-22/05 - LoveLetters\nHome LoveStars Οι εβδομαδιαίες προβλέψεις για όλα τα ζώδια αναλυτικά, από 16-22/05\nNow reading: Οι εβδομαδιαίες προβλέψεις για όλα τα ζώδια αναλυτικά, από 16-22/05\nΗ νέα εβδομάδα ξεκινά με την Ηλιακή Έκλειψη στον άξονα Ταύρου – Σκορπιού στις 16/5 που οδηγεί σε ενεργειακή διάθεση και αλλάζει για λίγο κάποια δεδομένα που επικρατούσαν μέχρι τώρα. Μπαίνουμε σε μια νέα περίοδο ανοδικής πορείας που θα έχει σημαντικές εξελίξεις σε όλους τους τομείς και θα αλλάξει για λίγο το τρόπο σκέψης μας. Οικονομικά ζητήματα και αισθηματικά θα βρεθούν στο προσκήνιο και θα επηρεάσουν την καθημερινότητα μας αλλά και τις επαφές μας με τους άλλους είναι σημαντικό να προσπαθήσουμε να βρούμε λύσεις με γνώμονα την λογική και την ορθότητα και να την επικοινωνία με τα κατάλληλα άτομα που θα μας συμβουλεύσουν σωστά.\nΟι σχέσεις με τους άλλους θα περάσουν από τεστ αντοχής για αυτό και πρέπει να προσέξουμε πολύ καλά τις κινήσεις μας απέναντι τους ίσως να πούμε κάτι που θα το μετανιώσουμε μετά είναι σημαντικό να κρατήσουμε τις ισορροπίες μέσα στο περιβάλλον και να μην ξεφύγουμε από τα επιτρεπτά όρια. Έφτασε η στιγμή να ασχοληθούμε με υποθέσεις που μας κούρασαν το προηγούμενο διάστημα και να τις λύσουμε μια και καλή για να περάσουμε ένα βήμα παρακάτω.\nΛίγο πιο μετά ο Κρόνος από τον Υδροχόο σχηματίζει ταυ τετράγωνο με τα Φώτα και οδηγεί σε ξεκαθάρισμα λογαριασμών που αφορούν προσωπικά και οικονομικά ζητήματα και θα νιώσουμε μια ανακούφιση, πιο πολύ από αυτή την κατάσταση επηρεάζονται τα ζώδια του Σταθερού Σταυρού του τρίτου δεκαημέρου (Ταύρος, Λέων, Σκορπιός, Υδροχόος) τα οποία θα πάρουν τα πάνω τους θα μπουν δυναμικά στο παιχνίδι της καθημερινότητας και θα ξαφνιάσουν τους πάντες με την ενεργητικότητα και την δυναμικότητα τους. Ξεκαθάρισμα σε προσωπικό, επαγγελματικό και οικονομικό επίπεδο φέρνουν χαμόγελα αισιοδοξίας.\nΛίγο πιο μετά στις 18/5 η σύνοδος του Άρη με τον Ποσειδώνα στους Ιχθύες δεν μας βοηθά να κάνουμε αυτά που θέλουμε για αυτό και θα αισθανθούμε πίεση δεν πρέπει να προβούμε σε τελικές αποφάσεις καθώς το μυαλό δεν είναι σε θέση να σκεφτεί σωστά. Καλό είναι να αντλήσουμε δύναμη μέσα από ενέργειες που μας βοηθούν να γεμίσουμε με αισιοδοξία και σιγουριά αλλά και να έρθουμε σε επαφή με πρόσωπα που καθορίζουν τις κινήσεις μας και μας βοηθούν να μην ξεπεράσουμε τα όρια.\nΗ αποφασιστικότητα που μας διακρίνει μας βοηθά να ξεπεράσουμε εμπόδια και κενά που θα παρουσιαστούν στο δρόμο μας και να αφοσιωθούμε σε αυτά που θέλουμε να κάνουμε χωρίς να επιτρέψουμε σε αρνητικούς οιωνούς να μας επιβληθούν. Ίσως όμως κάποιες καταστάσεις που επικρατούν ακόμα να μας κάνουν αδύναμους και να μας κρατάνε σε μια στασιμότητα που επηρεάζει την επαγγελματική μας ζωή. Οφείλουμε να είμαστε απόλυτα προσεκτικοί στις επιλογές μας και να μην αφήνουμε τον εαυτό μας εκτεθειμένο σε πρόσωπα και καταστάσεις που οδηγούν σε αδιέξοδα και εντάσεις. Οι αυταπάτες κυριαρχούν για αυτό καλό είναι να μην εμπιστευτούμε πρόσωπα που δεν το αξίζουν.\nΣτις 20/5 το εξάγωνο του ανάδρομου Ερμή από τους Διδύμους με τον Δία στον Κριό μας φέρνει κοντά σε άτομα του παρελθόντος σε πρόσωπα που έχει καιρό να δούμε θα ανταλλάξουμε μαζί τους απόψεις και με θετική διάθεση θα περάσουμε πλέον σε ενεργειακή άνοδο που βοηθά τα προσωπικά μας να πάρουν την ανιούσα. Μπορούμε με επιτυχία να κλείσουμε συμφωνίες που εκκρεμούν εδώ και καιρό και μπορεί να μας προβληματίζουν.\nΣτις 21/5 ο Ήλιος περνάει στους Διδύμους και η διάθεση κτυπάει κόκκινο ξεκινάμε μια περίοδο ανάβασης και αναγέννησης που θα μας φέρουν πιο κοντά στους στόχους μας. Η έντονη κοινωνικότητα και εξωστρέφεια που μας διακρίνει μας κάνει πιο δυνατούς και αποφασιστικούς να πάρουμε τις σωστές αποφάσεις που θα αλλάξουν τη ζωή μας για πάντα αλλά και να πιστέψουμε στον εαυτό μας στις δυνατότητες που έχουμε σε δημιουργικό οίστρο που δίνει μια άλλη διάθεση στη ζωή μας αλλά και στις επιλογές που θα κάνουμε. Θα ανταλλάξουμε πληροφορίες με άτομα του περιβάλλοντος μας και θα δεχτούμε προτάσεις και προσκλήσεις για κοινωνικές εκδηλώσεις που μπαίνουν στο πρόγραμμά μας και μας ενθουσιάζουν και θα ξεφύγουμε για λίγο από την ρουτίνα. Βέβαια θα παρουσιαστούν και νέες γνωριμίες που θα μας ενθουσιάσουν αρκετά και θα παίξουν σημαντικό ρόλο στα προσωπικά μας γίνεται ένα παιχνίδι του μυαλού και της επιβολής κυριαρχεί αναστάτωση ευχάριστη που δίνει άλλο νόημα στη ζωή μας.\nΛίγο μετά η σύνοδος του Ήλιου με τον ανάδρομο Ερμή την ίδια ημέρα δίνει λύσεις σε θέματα επαγγελματικά και μπορούμε με ευκολία να κλείσουμε συμφωνίες και να προβάλουμε ιδέες που έχουμε. Η διαίσθηση μας βοηθά να προχωρήσουμε σε επιτυχημένες επιλογές που θα κλείσουν συνεργασίες που μας απασχολούν το τελευταίο χρονικό διάστημα και αυτόματα η διάθεση μας ανεβαίνει κατακόρυφα.\nΚριέ, αν καταφέρεις να βρεις λίγο ελεύθερο χρόνο μέσα στην καθημερινότητά σου, τότε ίσως να μπορέσεις να ανοιχτείς και σε νέες συνεργασίες, πολύ πιο ενδιαφέρουσες. Έχεις πια ανάγκη από μια αλλαγή και από νέες προκλήσεις.\nΑν έχεις πράγματα που κρατάς μέσα σου, ήρθε η ώρα να τα πεις. Οι άνθρωποι δεν είναι τόσο εύθραυστοι όσο νομίζεις. Μπορούν να αντέξουν τα όσα έχεις να τους πεις κι ίσως τα λόγια σου γίνουν αφορμή για να πάνε οι σχέσεις σου σε άλλο επίπεδο.\nΗ έκλειψη Σελήνης στις 16 είναι έντονη και αφορά κυρίως τα οικονομικά που μοιράζεσαι με άλλους και τις οικονομικές συμφωνίες. Ίσως δημιουργηθεί κάτι νέο αυτές τις μέρες.\nΤαύρε, έχεις μια μεγάλη με λίστα με πράγματα που πρέπει να γίνουν και βρίσκεις επιτέλους τον χρόνο, αλλά και τη διάθεση για να αρχίσεις σιγά-σιγά να σβήνεις πράγματα. Η διαδικασία αυτή θα σου προσφέρει μεγάλη αρμονία και θα σε γεμίσει ενέργεια.\nΗ έκλειψη Σελήνης στις 16 πραγματοποιείται στον έβδομο οίκο σου και είναι πολύ έντονη. Αφορά τις σχέσεις, τις συνεργασίες και την αισθηματική σου ζωή και μπορεί αυτή την περίοδο να επιφυλάσσει κάτι νέο σ’ αυτούς τους τομείς.\nΌταν είσαι μέλος μιας ομάδας, πρέπει να μπορείς να μοιράζεσαι κάποιες φορές τις ευθύνες που έχεις αναλάβει μαζί τους. Αν συνεχίσεις να θες να τα κάνεις όλα μόνος σου, το μόνο που θα καταφέρεις, είναι να βρεθείς ένα βήμα πριν από την υπερκόπωση.\nΔίδυμε, ο χρόνος είναι ένα πολύτιμο αγαθό και δεν θες πια τον σπαταλάς από δω κι από κει. Είσαι αποφασισμένος να οργανώσεις την καθημερινότητά σου και να μην παρεκκλίνεις.\nΠώς μπορείς να ενδυναμώσεις τον χαρακτήρα σου και να μάθεις να υπερασπίζεσαι τα θέλω και τις επιθυμίες σου; Αν καταφέρεις να βρεις απαντήσεις σε αυτά τα δυο ερωτήματα θα μπορέσεις να δεις τα πράγματα πιο ξεκάθαρα και νέες ευκαιρίες θα βρεθούν στο δρόμο σου.\nΗ έκλειψη Σελήνης στις 16 είναι έντονη και αφορά την εργασία και τις καθημερινές εκκρεμότητες. Έχει πολλά θετικά στοιχεία όμως και μπορεί να ολοκληρώνεις ένα έργο με επιτυχία ή να ξεκινάς κάτι νέο.\nΚαρκίνε, δες αυτή την μεταβατική περίοδο σαν μια ευκαιρία για να οργανωθείς και να μάθεις να διαχειρίζεσαι καλύτερα τον χρόνο σου. Τέτοιες εποχές θα πρέπει να τις βλέπεις σαν μια ευκαιρία για επανεκκίνηση.\nΗ έκλειψη Σελήνης στις 16 στον πέμπτο οίκο σου είναι αρκετά έντονη και αφορά περισσότερο τον αισθηματικό τομέα της ζωής σου και τη δημιουργικότητα. Μπορεί κάτι να εξελίσσεται ή κάτι να δημιουργείται.\nΑν θες να προχωρήσεις στα επαγγελματικά σου, θα πρέπει να αποδεχτείς ότι δεν θα μπορέσεις να το κάνεις μόνος σου. Ζήτα συμβουλές από ανθρώπους που εμπιστεύεσαι και ξεκίνα να τις εφαρμόζεις, γιατί ποτέ δεν είναι αργά.\nΛέων, η έκλειψη Σελήνης στις 16 πραγματοποιείται στον τέταρτο οίκο σου και είναι πολύ έντονη, αφορά το σπίτι και την οικογένεια και τις στενές προσωπικές σου σχέσεις. Αυτοί είναι οι τομείς που μπορεί να έχουν ενδιαφέρουσες εξελίξεις αυτές τις μέρες, αλλά και που θέλουν προσοχή.\nΑρχίζεις να στρέφεις την προσοχή σου στις σχέσεις με τους ανθρώπους γύρω σου. Είναι μια ευκαιρία να έρθεις περισσότερο κοντά με κάποιους ανθρώπους. Και μια ευκαιρία να κάνεις μια νέα γνωριμία.\nΗ σύνεση στα οικονομικά, είναι πάντα κάτι το επιθυμητό, αλλά σημασία έχει να υπάρχει μέτρο. Η υπερβολή δεν είναι ποτέ καλή, γιατί συνήθως οδηγεί σε αντίθετα αποτελέσματα.\nΠαρθένε, η έκλειψη Σελήνης στις 16 είναι έντονη και μπορεί να φέρει μια νέα συμφωνία ή να σε κάνει να αναθεωρήσεις κάποιες απόψεις σου, προς όφελός σου. Η επικοινωνία όμως μπορεί να είναι δύσκολη κάποιες φορές αυτές τις μέρες.\nΔεν χρειάζεται να είσαι πάντα σε εγρήγορση. Καμιά φορά, καλό είναι να κάνουμε ένα βήμα πίσω για να έχουμε πιο ολοκληρωμένη εικόνα της κατάστασης και να περιμένουμε πριν δράσουμε.\nΖυγέ, ήρθε η ώρα για μερικά ξεκαθαρίσματα. Βρες ποια είναι αυτά τα πράγματα που δεν σε γεμίζουν πια και βγάλ’ τα από τη ζωή, ακόμα κι αν στο παρελθόν σε έκαναν χαρούμενο.\nΟι τελευταίες εβδομάδες, ήταν εβδομάδες αναστοχασμού και ενδοσκόπησης. Αν υπάρχει κάτι που αισθάνεσαι πως έχει μείνει στην μέση, τώρα είναι η κατάλληλη ώρα για να το ολοκληρώσεις.\nΗ έκλειψη Σελήνης στις 16 αφορά τα οικονομικά σου και είναι αρκετά πιεστική. Μπορείς όμως να βρεις τρόπους να βελτιώσεις το εισόδημά σου ή και να βρεις μια νέα πηγή εσόδων.\nΣκορπιέ, η έκλειψη Σελήνης στις 16 πραγματοποιείται στο ζώδιό σου και είναι αρκετά δυνατή. Ο τρόπος που αντιλαμβάνεσαι τον εαυτό σου αλλάζει, κάποια σχέδια επανέρχονται ή τροποποιούνται και είσαι έτοιμος να υποδεχτείς μια νέα εποχή για τον εαυτό σου και τις σχέσεις σου, με συνθήκες που έχεις φτιάξει εσύ σε έναν μεγάλο βαθμό.\nΤα καλά νέα είναι ότι δεν πρέπει και δεν θα βάζεις πια τον εαυτό σου στην άκρη. Τώρα είναι η ώρα να ψάξεις βαθιά μέσα σου και να τιμήσεις αυτό που πραγματικά είσαι.\nΑν τον τελευταίο καιρό αισθανόσουν ότι έχεις μείνει στάσιμος, τώρα αυτό θα αλλάξει. Έρχεται η στιγμή να δείξεις τι είσαι ικανός να κάνεις, αναλαμβάνοντας ένα σημαντικό πρότζεκτ.\nΤοξότη, η έκλειψη στις 16 πραγματοποιείται στον δωδέκατο οίκο σου και είναι αρκετά έντονη. Φαίνεται ότι κλείνει μια περίοδος δυσκολιών και ότι σταδιακά κάνεις νέα ξεκινήματα, απελευθερωμένος από ψυχολογικά βάρη.\nΣτα πιθανά σενάρια είναι να δεις πρόσωπα από το παρελθόν και αυτό να έχει ενδιαφέρον γιατί καμιά φορά ένας άνθρωπος από προηγούμενη φάση της ζωής σου, μπορεί να φέρει μαζί του ένα ολόκληρο “κλίμα” που υπήρχε παλιότερα.\nΜην αφήνεις τους εξωτερικούς παράγοντες να σου αποσπούν την προσοχή. Αφοσίωσε λίγο παραπάνω χρόνο στις σκέψεις σου και πέρνα πολύτιμες στιγμές με τον εαυτό σου για να καταλάβεις τι είναι αυτό που πραγματικά θες.\nΑιγόκερε, σου γεννιούνται κάποια ερωτήματα για πράγματα ίσως αγνοούσες τον τελευταίο καιρό. Δεν είναι ανάγκη να βρεις όλες τις απαντήσεις μόνος σου. Μπορείς να ζητήσεις βοήθεια από ανθρώπους που εμπιστεύεσαι.\nΗ έκλειψης στις 16 πραγματοποιείται στον ενδέκατο οίκο σου, είναι αρκετά πιεστική και σχετίζεται με τις φιλικές σχέσεις, την κοινωνική σου ζωή και τη δικτύωση. Μπορεί να γίνει ένα νέο ξεκίνημα σε αυτούς τους τομείς, να επαναπροσδιοριστούν κάποιες σχέσεις ή να συνεργαστείς με ανθρώπους με τους οποίους θα έχετε έναν κοινό στόχο.\nΝα είσαι επιεικής με τον εαυτό σου, αυτή την περίοδο. Όλοι βρισκόμαστε μετέωροι. Αποδέξου πως δεν θα πηγαίνουν τα πράγματα πάντα έτσι όπως τα είχες σχεδιάσει.\nΥδροχόε, αυτήν την περίοδο αξίζει να κάνεις την προσπάθεια να ακούς το ένστικτό σου. Αυτό θα βοηθήσει να έρθεις σε μεγαλύτερη επαφή με το μέσα σου και να αποκρυπτογραφήσεις τα πραγματικά σου θέλω.\nΕίσαι απασχολημένος και αυτό είναι απόλυτα κατανοητό, αλλά δεν θα έπρεπε να είναι δικαιολογία για να χάνεσαι για μεγάλα διαστήματα από γνωστούς και φίλους. Οι σχέσεις για να διατηρηθούν, σημαίνει ότι κάποιες φορές θα πρέπει να θυσιάζεις λίγο από τον προσωπικό σου χρόνο.\nΗ έκλειψη Σελήνης στις 16 πραγματοποιείται στον δέκατο οίκο σου που αφορά τα επαγγελματικά και είναι λίγο πιεστική. Μπορεί κάτι νέο να ξεκινήσει μέσα στον Δεκέμβριο ή να γίνει μια αλλαγή που να είναι σημαντική για σένα.\nΙχθύ, η έκλειψη Σελήνης στις 16 πραγματοποιείται στον ένατο οίκο σου που σχετίζεται με τους στόχους, τη διεύρυνση των οριζόντων σου και το άνοιγμα του τρόπου που σκέφτεσαι. Είναι έντονη και μπορεί να ανοίξει έναν νέο δρόμο μπροστά σου.\nΣκέψου πως μπορείς να κάνεις την καριέρα σου να πάρει μια άλλη πορεία, αν δεν είσαι ευχαριστημένος από αυτήν που ήδη ακολουθείς. Ζήτα συμβουλές από ανθρώπους που εμπιστεύεσαι ή θαυμάζεις και μην φοβηθείς να πάρεις και μερικά μικρά όμως, ρίσκα.\nΠάρε όσο χρόνο χρειάζεσαι για να μπορέσεις να βρεις και πάλι τους ρυθμούς σου. Τώρα μπορείς να αρχίσεις να χτίζεις τα επόμενά σου βήματα, δεν χρειάζεται να βιάζεσαι όμως. Τα αργά και σταθερά βήματα, είναι πάντα καλύτερα.


Περιστέρι-Παναθηναϊκός 80-72: For the ages | Τα μπασκετικά κακώς κείμενα\nΠεριστέρι-Παναθηναϊκός 80-72: For the ages\n0 0 Ευθύμης Οικονόμου Δευτέρα 1 Απριλίου 2019 Edit this post\nΤο Περιστέρι έπαιξε καλύτερα και έσπασε το αήττητο του Παναθηναϊκού.\nΗ ομάδα του Αργύρη Πεδουλάκη πήρε μια ιστορική νίκη με πρωταγωνιστή τον Μπέντιλ. Ο Γκανέζος ήταν ασταμάτητος και έδωσε στην ομάδα του την νίκη της χρονιάς. Από κοντά και ο Γκρέι που δε σταμάτησε να πυροβολεί. Ο Παναθηναϊκός, που παρατάχθηκε χωρίς τον Καλάθη, δεν μπόρεσε να βρει λύσεις απέναντι στην καλά οργανωμένη άμυνα των γηπεδούχων. Ο Λανγκφορντ και ο Τόμας ήταν οι καλύτεροι του Τριφυλλιού.\nΟ Πεδουλάκης παρέταξε την ομάδα του με τους Κάλαχαν-Γκρέι-Αγραβάνη-Βασιλόπουλο-Ντάνιελ.\nΟ Πιτίνο ξεκίνησε τους Λεκαβίτσιους-Κιλπάτρικ-Παπαπέτρου-Τομας-Παπαγιάννη. Ο Γ.Σ.Π. πήρε τα ηνία του αγώνα με τον Γκρέι να είναι ιδιαίτερα ζεστός, εκτελώντας από την περιφέρεια. Το παιχνίδι του Περιστερίου ήταν περιφερειακό, καθώς στο ζωγραφιστό δέσποζε η παρουσία του Παπαγιάννη. Οι γηπεδούχοι έλεγχαν το παιχνίδι μέχρι την είσοδο του Λάνγκφορντ. Ο Αμερικανός ήταν καταλυτικός σε άμυνα (με κλεψίματα) και επίθεση εκτελώντας με το αψεγάδιαστό του στυλ. Τελικά ο Παναθηναϊκός προηγήθηκε στο τέλος του δεκαλέπτου με 20-22.\nΟ Παναθηναϊκός κυριάρχησε σε αυτό το δεκάλεπτο. Η ομάδα του Ρικ Πιτίνο έβγαλε ενέργεια στην άμυνα, εκμεταλλεύτηκε τα λάθη των γηπεδούχων, την έξοδο του Βασιλόπουλου, την κυριαρχία στα ριμπάουντ και έτρεξε στο ανοικτό γήπεδο. Στο μισό γήπεδο ακούμπησε την μπάλα στο ποστ παιχνίδι των Παπαγιάννη, Βουγιούκα, Τόμας και φυσικά στα σίγουρα χέρια του Λανγκφορντ. Ο Παπαπέτρου χάρισε τη φάση του αγώνα καρφώνοντας στον αιφνιδιασμό. Το Περιστέρι δεν μπορούσε να βρει εύκολο σκορ. Ο Μπέντιλ ήταν κρύος και αστόχησε στα πρώτα σουτ. Ο Γκρέι όμως ήταν καυτός και εκτελούσε κατά ριπάς. Το ημίχρονο ολοκληρώηκε με σκορ 36-45.\nΤο κομβικό γεγονός για την νίκη του Περιστερίου ήταν η είσοδος του Μπέντιλ στη θέση του center 8'36'' πριν τη λήξη του δεκαλέπτου. Ο Γκανέζος εκμεταλλεύτηκε άψογα το πλεονέκτημά του στην ταχύτητα έναντι των Παπαγγιάννη-Βουγιούκα και σκόραρε τόσο με τρίποντα όσο και με δίποντα, επιτιθέμενος σε close out. Ταυτόχρονα έδωσε άλλη διάσταση στο ζωγραφιστό με τον Γ.Σ.Π. να αρχίζει να ισορροπεί σταδιακά τη μάχη των ριμπάουντ. Ο Παναθηναϊκός είχε παγιδευτεί στο παιχνίδι μισού γηπέδου και αδυνατούσε να βρει εύκολο σκορ. Ο Βουγιούκας μοίρασε ασίστ και οι Λάνγκφορντ-Λεκαβίτσιους κρατούσαν τον Παναθηναϊκό μπροστά στο σκορ. Το δεκάλεπτο τελείωσε με το κάρφωμα του Γκιστ έπειτα από άστοχο σουτ του Λανγκφορντ. Σκορ 55-60.\nΟι "πρίγκιπες της Δυτικής Όχθης'' κυριάρχησαν ολοκληρωτικά στο τελευταίο δεκάλεπτο του παιχνιδιού. Η άμυνά του ήταν εξαιρετική, έχοντας κόψει το transition του Παναθηναϊκού, ενώ επιθετικά κυκλοφορούσαν καλά την μπάλα και χτυπούσαν την κατάλληλη στιγμή. Στην αρχή του δεκαλέπτου, ήταν η ώρα του Βασιλόπουλου να μιλήσει. Ο σπουδαίος αυτός παίκτης σκόραρε 8 σερί πόντους και με δικό του τρίποντο έβαλε την ομάδα του Πεδουλάκη μπροστά στο σκορ 63-60. Ο Παναθηναϊκός απάντησε με τον Τόμας, όμως ο Μπέντιλ κρατούσε την ομάδα του μπροστά στο σκορ. Στην τελική ευθεία του παιχνιδιού ήταν η σειρά του Χάροου να αναλάβει δράση. Ο Αμερικανός έδειξε την κλάση του. Καθοδήγησε με απόλυτη ψυχραιμία την ομάδα του, πέτυχε ένα απίστευτα δύσκολο καλάθι, ενώ μοίρασε 2 εξαιρετικές ασίστ στον Γκρέι, ο οποίος ουσιαστικά τελείωσε το παιχνίδι.\nΓιατί κέρδισε το Περιστέρι;\nΟ Πεδουλάκης είχε προετοιμάσει αρκετά καλά το παιχνίδι τόσο σε επίπεδο τακτικής όσο και σε ψυχολογικό επίπεδο. Οι παίκτες του Γ.Σ.Π. ακολούθησαν πιστά το πλάνο του και έπαιξαν με τρομερή ενέργεια, διεκδικώντας όλες τις μπάλες και βάζοντας το κορμί τους στη φωτιά. Το πλάνο του RG ήταν απλό, αλλά και δύσκολο. Έκοψε το transition στο Παναθηναϊκό και προσπάθησε να προστατεύσει το ζωγραφιστό της ομάδας του. Σταδιακά και με την είσοδο του Μπέντιλ κέρδισε τη μάχη των ριμπάουντ και περιόρισε τα λάθη. Ο Παναθηναϊκός αδυνατούσε να σκοράρει στο μισό γήπεδο, ήταν άστοχος έξω από τα 6.75, ενώ οι μοναδικές του σταθερές ήταν ο Λάνγκφορντ και ο Τόμας. Το Περιστέρι είχε στιγμές που κυκλοφόρησε καλά τη μπάλα, διάβασε σωστά τα mismatches που προέκυψαν και πήρε μια νίκη που θα μείνει στην ιστορία, σπάζοντας ταυτόχρονα το σερί 70 παιχνιδιών χωρίς ήττα του Παναθηναϊκού.\nΟ Πιτίνο είδε για άλλη μια φορά την ομάδα του να αδυνατεί να παίξει σωστά σε σετ παιχνίδι και χωρίς τον Καλάθη. Όσο κυλούσε ο αγώνας τόσο πιο δύσκολο ήταν να βρει σκορ. Ήταν ένα μάθημα για την ομάδα του. Ο HOFamer προπονητής του Παναθηναϊκού θα πρέπει να αλλάξει αρκετά στην επιθετική λειτουργία της ομάδας του στο μισό γήπεδο και να απεξαρτήσει την ομάδα του από τον Καλάθη, όσο αυτό είναι δυνατόν, ενόψει playoffs.\nΆξια συγχαρητηρίων η ομάδα του Περιστερίου τόσο για τη νίκη της όσο και τη συνολική της προσπάθεια στο πρωτάθλημα. Ο Παναθηναϊκός από την άλλη δεν έχασε κάτι ουσιαστικό και κοιτάει το παιχνίδι με την Μπούντουτσνοστ με προσήλωση. Κρίμα πάντως ένα τέτοιο παιχνίδι να διεξάγεται σε άδειο γήπεδο.\nMVP: Ο Μπέντιλ. Ο Γκανέζος άλλαξε ολοκληρωτικά την εικόνα του αγώνα παίζοντας στη θέση του center.\nΟ Εκτελεστής: Ο Γκρέι σούταρε για άλλη εκπληκτικά για άλλον έναν αγώνα, λυγίζοντας και την άμυνα του Παναθηναϊκού.\nX-Factor: ο Χάροου. Ο Αμερικανός πήρε σωστές αποφάσεις και χειραγώγησε τον Λεκαβίτσιους στην τελική ευθεία του παιχνιδιού, κάνοντας τον αντίπαλο pg να φαίνεται ανεπαρκής.\nΟ Εξισορροπιστής: η φυγή του Σίρκο είχε προκαλέσει πρόβλημα κατανομής ρόλων στην περιφέρεια του Περιστερίου. Αυτό λύθηκε με τον Αγραβάνη να αναλαμβάνει το ρόλο του Κροάτη. Συνεπής και με το παραπάνω αμυντικά, πήρε ριμπάουντ, ενώ τελείωσε τις φάσεις που πήρε επιθετικά. Από τους πλέον βελτιωμένους παίκτες της γενιάς του.\nΚαλύτερος ηττημένος: ο Λάνγκφορντ. Ο Κιθ έδειξε για άλλη μια φορά τη φοβερή εκτελεστική του δεινότητα και κράτησε τον Παναθηναϊκό μέσα στο παιχνίδι.\nΑδύναμος κρίκος: ο Λεκαβίτσιους. Ο Λιθουανός δεν μπόρεσε να οργανώσει για την ομάδα του, ενώ στα τελευταία λεπτά του αγώνα ο Χάροου πέρασε από πάνω του.\nΑ1 ΕΥΘΥΜΗΣ ΟΙΚΟΝΟΜΟΥ ΠΑΝΑΘΗΝΑΙΚΟΣ ΠΕΔΟΥΛΑΚΗΣ ΠΕΡΙΣΤΕΡΙ ΡΙΚ ΠΙΤΙΝΟ\nΤα μπασκετικά κακώς κείμενα: Περιστέρι-Παναθηναϊκός 80-72: For the ages


Αγίου Γρηγορίου του Παλαμά «Περί νηστείας» (Μέρος 2ον)\n«Τα δώρα της νηστείας είναι πολλά. Κάθε μια από τις άλλες αρετές καθαρίζει και στολίζει ή την ψυχή ή το σώμα, όπως η προσευχή, η πραότης, η σωφροσύνη. Η νηστεία και η εγκράτεια κοιμίζει τις επαναστάσεις του σώματος. Τη λύσσα του θυμού και της επιθυμίας την μαραίνει και κάνει τη διάνοια καθαρή και ανέφελη καθώς την εξαγνίζει από τους ατμούς που βγαίνουν από το πλήθος των τροφών και το βάρος που προκαλούν. Με τη νηστεία και την εγκράτεια ταπεινώνεται ο εξωτερικός άνθρωπος, ενώ ταυτόχρονα ανακαινίζεται ο εσωτερικός, όπως τονίζει ο απόστολος Παύλος στην επιστολή του προς τους Κορινθίους. Είπε κάποιος, «παχειά κοιλιά δεν γεννά λεπτόν νούν». Όταν η κοιλιά λεπτύνεται με νηστεία και εγκράτεια λεπτύνει οπωσδήποτε και τον νού. Διπλό περιτοίχισμα είναι η νηστεία και η εγκράτεια και αυτός που ζεί με αυτές απολαμβάνει πολλή ειρήνη. Προς αυτήν αποβλέποντας λοιπόν, ας αποφύγουμε την γαστριμαργία, ας αγαπήσουμε την εγκράτεια και ας την αγκαλιάσουμε αυτές τις νηστίσιμές ημέρες. Αυτή κάνει το σώμα ευήκοο στην ψυχή και εξαγνίζει τις σκέψεις. Ο άνθρωπος ανατρέχει τότε με αγάπη προς τον Θεό. Ο απόστολός Παύλος λέει για τον εαυτό του «ότι πέρασε με πείνα και δίψα πολλές φορές και με νηστείες».\nΓια σένα αδελφέ μου δεν είναι ολόκληρος ο βίος σου το διάστημα της νηστείας. Η δύση του ηλίου περιορίζει καθημερινά τη νηστεία σου. Δεν είναι άραγε για όλους σχεδόν εύκολη και στα μέτρα τους η νηστεία γι’ αυτές τις μέρες που ορίζει η Εκκλησία; Ίσως λυπάσαι τη σάρκα σου και αποφεύγεις τη νηστεία, με την εντύπωση ότι προκαλεί μαρασμό, αλλά το αντίθετο συμβαίνει. Ο κορεσμός από τη φύση του προκαλεί πόνους στις αρθρώσεις, πολλές άλλες αρρώστιες προέρχονται από τις τροφές και ένα συναίσθημα βαρύ περικυκλώνει τον άνθρωπο. Η νηστεία είναι αντίθετα η μητέρα της υγείας. Ο γαστρίμαργος περιφρονεί το σώμα του και το κάνει καχεκτικό και νοσηρό.\nΗ ακρασία επιτελείται από όλες τις αισθήσεις. Ας επιβάλουμε λοιπόν σε όλες την εγκράτεια. Αν νηστεύεις από φαγητά πρόσεξε τις σκέψεις σου στο βάθος της ψυχής σου, την περιέργεια και τη βασκανία. Η ακοή σου να μην δέχεται κατηγορίες για τους άλλους και κακούς ψυθιρισμούς. Γιατί η κακία που αποφεύγεις μέσω άλλης αισθήσεως μπορεί να έχει κάθοδο στην ψυχή δια μέσου άλλης. Είμαστε σύνθετοι από ψυχή και σώμα. Η αληθινή νηστεία είναι εκείνη που περνάει μέσω όλων των αισθήσεων και καθαρίζει και θεραπεύει τα πάντα, γιατί είναι αδελφοί πραγματικά φιλάνθρωπη η ιατρεία της ψυχής με τη νηστεία. Γι’ αυτό μας την επέβαλαν γι’ αυτή την περίοδο οι πατέρες μας.\nΕμείς αδελφοί μεταφέροντας κατά τρόπο σωστό τα όσα σας γράφουμε ας σας μιλήσουμε πνευματικά. Κατά τον καιρό της νηστείας επιτίθενται άγρια φανερά και αφανή θηρία εναντίον αυτών που νηστεύουν. Φανερά επιτίθεται η επιθυμία για φαγητό και υλική απόλαυση. Κρυφά επιτίθεται η κενοδοξία, η υπερηφάνεια και η υποκρισία. Η νηστεία και η ακρασία είναι αντίθετα μεταξύ τους όπως η ζωή και ο θάνατος. Η νηστεία είναι εντολή ζωής και αρχίζει από τον πρώτο άνθρωπο, αφού δόθηκε από το Θεό στον Αδάμ κατά την αρχή στον παράδεισο, για τη διαφύλαξη της ζωής και της θείας χάριτος που είχε δοθεί σ’ αυτόν από το Θεό. Η ακρασία είναι συμβουλή για το θάνατο του σώματος και της ψυχής που δόθηκε δολίως από το διάβολο στον Αδάμ διά της Εύας για να εκπέσουν από τη ζωή και να απαλλοτριωθούν από την θεία χάρη. Ο Θεός δεν δημιούργησε τον θάνατο και ούτε ευχαριστείται με την απώλεια των ανθρώπων. Ποιος λοιπόν θέλει να βρεί ζωή και χάρη από τον Θεό; Ας αποφύγει τη θανατηφόρο ακρασία, ας προστρέξει στη θεοποιό νηστεία και την εγκράτεια, για να επανέλθει χαρούμενος στον παράδεισο.\nΟ Μωυσής νηστεύοντας επάνω στο όρος σαράντα μέρες, πέταξε σε ύψος θεοπτίας και δέχθηκε τις πλάκες της θεοσέβειας. Ο λαός των εβραίων κάτω από το όρος μεθώντας εξέπεσε στην ασέβεια και έκανε είδωλο μόσχου σε ομοίωμα του αιγυπτίου θεού Άπιδος. Αν δεν στεκόταν ο Μωυσής μεσίτης προς τον Θεό δεν θα λυπόταν καθόλου ο Θεός τους ομογενείς του. Αν λοιπόν, χρειαζόμαστε και εμείς το έλεος του Θεού να μην μεθούμε και να μην βαρυνόμαστε από υπερχορτασμό, γιατί εκεί υπάρχει η ασωτία και η ασέβεια. Ο θεόπτης Ηλίας καθαρίστηκε προηγουμένως με νηστεία.\nΑς φοβηθούμε λοιπόν μήπως και εμείς προσέχοντας την γαστριμαργία εκπέσουμε από την ευλογία του Θεού. Ας επιδοθούμε στην αληθινή νηστεία. Ο Κύριος μας, αφού έλαβε σάρκα και έγινε για μας άνθρωπος, μας έδειξε τον τρόπο της νίκης κατά του διαβόλου νηστεύοντας σε όλα. Έτσι νίκησε το πειρασμό που κίνησε τα πάντα εναντίον Του. Στους μαθητές του είπε για το άλαλο και κωφό δαιμόνιο: «Τούτο το δαιμόνιο δεν εξέρχεται παρά μονάχα με προσευχή και νηστεία». Να μην παρασυρόμαστε από την αχορτασία της κοιλιάς και την ηδονή του λαιμού. Να αποσυρόμαστε από το φαγητό ενώ έχουμε ακόμη όρεξη. Ας τρώει κανείς από τα υπάρχοντα τρόφιμα σύμφωνα με την ασθένεια του, χωρίς να προσθέτει στα αναγκαία τα περιττά. Ας ζητεί κανείς την τροφή και όχι την τρυφή, τη σύμμετρη χρήση και όχι την ακρασία και την κατάχρηση. Ο σκοπός για τον οποίο θεσμοθετήθηκε από τους χριστιανούς η νηστεία είναι η κάθαρση της ψυχής.\nΑν έχεις τη δυνατότητα το περίσσευμα της τροφής σου να προσφέρεται για παρηγοριά των απόρων. Αφού εσύ τρέφεσαι με εγκράτεια, μη αποθηκεύεις για αύριο τα περισσεύματα. Χόρτασε αυτόν που πεινάει. Σύνδεσε με την νηστεία την έντονη προσευχή. Οι άγιοι περισσότερο από κάθε άλλον άσκησαν την προσευχή και την νηστεία. Όλα τα μέλη και μέρη του σώματος όταν κακοπαθούν με τη νηστεία, θα βοήσουν προς τον Κύριο συνομιλώντας με την προσευχή, και τότε δικαίως αυτή θα γίνει πιο ευπρόσδεκτη από τον Θεό, ανταμοίβοντας αυτόν που υφίσταται εκούσια τον κόπο της νηστείας ».


El Cid Granada Hotel & Country Club, Μαζατλάν – Ενημερωμένες τιμές για το 2019\nEl Cid Granada Hotel & Country Club (Ξενοδοχείο), Μαζατλάν (Μεξικό) προσφορές\nΞενοδοχείο El Cid Granada Hotel & Country Club\nAvenida Camaron Sabalo S/N, 82110 Μαζατλάν, Μεξικό – Εμφάνιση χάρτη\nΤο El Cid Granada Hotel & Country Club υποδέχεται επισκέπτες της Booking.com από 20 Οκτ 2010.\nΠότε θα θέλατε να μείνετε στο El Cid Granada Hotel & Country Club;\nΈγινε κράτηση για15 καταλύματα σε Mazatlán σαν το El Cid Granada Hotel & Country Club τις τελευταίες 12 ώρες\nΚουζίνα: Κρεολική/του Cajun, Tex-Mex, Ασιατική\n4 λόγοι για να επιλέξετε το El Cid Granada Hotel & Country Club\nΠαροχές του El Cid Granada Hotel & Country Club\nΔιαβάστε πριν κάνετε κράτηση Το El Cid Granada Hotel & Country Club δέχεται ειδικά αιτήματα - προσθέστε τα στο επόμενο βήμα!\nΑυτές είναι οι κάρτες που δέχεται το El Cid Granada Hotel & Country Club και διατηρεί το δικαίωμα να δεσμεύσει προσωρινά ένα ποσό πριν την άφιξή σας.\nΑυτές είναι οι κάρτες που δέχεται το El Cid Granada Hotel & Country Club και διατηρεί το δικαίωμα να δεσμεύσει προσωρινά ένα ποσό πριν την άφιξή σας.\nΣυχνές ερωτήσεις για το El Cid Granada Hotel & Country Club\nΜπορώ να σταθμεύσω το αυτοκίνητό μου στο El Cid Granada Hotel & Country Club;\nΣτους επισκέπτες του El Cid Granada Hotel & Country Club παρέχονται οι ακόλουθες επιλογές στάθμευσης (ανάλογα με τη διαθεσιμότητα):\nΤι τύποι δωματίων διατίθενται για κράτηση στο El Cid Granada Hotel & Country Club;\nΟι επιλογές δωματίων στο El Cid Granada Hotel & Country Club περιλαμβάνουν τα εξής:\nΠώς πάω στο El Cid Granada Hotel & Country Club από το κοντινότερο αεροδρόμιο;\nΑπό το κοντινότερο αεροδρόμιο, μπορείτε να πάτε στο El Cid Granada Hotel & Country Club με:\nΠόσα δωμάτια έχει το El Cid Granada Hotel & Country Club;\nΣυνολικά, υπάρχουν 120 δωμάτια στο El Cid Granada Hotel & Country Club.\nΈχει πισίνα το El Cid Granada Hotel & Country Club;\nΠοιες είναι οι ώρες check-in και check-out στο El Cid Granada Hotel & Country Club;\nΤο check-in στο El Cid Granada Hotel & Country Club πραγματοποιείται από τις 15:00 και το check-out μέχρι τις 12:00.\nΠώς μπορώ να πληρώσω για τη διαμονή στο El Cid Granada Hotel & Country Club;\nΟ τρόπος και ο χρόνος πληρωμής μπορεί να διαφέρουν. Πάντως, το El Cid Granada Hotel & Country Club δέχεται τους ακόλουθους τρόπους πληρωμής:\nΤι μπορεί να κάνει κανείς στο El Cid Granada Hotel & Country Club;\nΤο El Cid Granada Hotel & Country Club προσφέρει τις ακόλουθες δραστηριότητες/υπηρεσίες (μπορεί να ισχύουν χρεώσεις):\nΠόσο κοστίζει η διαμονή στο El Cid Granada Hotel & Country Club;\nΟι τιμές στο El Cid Granada Hotel & Country Club μπορεί να διαφέρουν ανάλογα με τη διαμονή σας (δηλ. τις ημερομηνίες που επιλέγετε, την πολιτική του ξενοδοχείου κλπ). Εισαγάγετε τις ημερομηνίες σας για να δείτε τιμές.\nΈχει το El Cid Granada Hotel & Country Club εστιατόριο στον χώρο του;\nΤο El Cid Granada Hotel & Country Club διαθέτει 1 εστιατόρια:\nΧρειαζόμαστε τουλάχιστον 5 σχόλια για να υπολογίσουμε τη βαθμολογία σχολίων. Εάν κάνετε κράτηση και υποβάλετε ένα σχόλιο για τη διαμονή σας, θα βοηθήσετε το El Cid Granada Hotel & Country Club να πετύχει αυτό τον στόχο.\n10 επισκέπτες ψάχνουν τώρα κατάλυμα σε Mazatlán\nΤρόποι μετάβασης από το Αεροδρόμιο General Rafael Buelna στο El Cid Granada Hotel & Country Club


Η «πράσινη» κοπάνα | Liberal.gr\nΗ «πράσινη» κοπάνα\nΠέμπτη 31 Ιανουαρίου 2019, 01:03\n«Ο πλανήτης θα τα καταφέρει και χωρίς εμάς, εμείς δεν θα τα καταφέρουμε χωρίς τον πλανήτη». Αυτό ήταν γραμμένο με κεφαλαία γράμματα σε ένα από τα πλακάτ που ανέμιζαν οι χιλιάδες μαθητές, στη διαδήλωση της περασμένης Παρασκευής στο Βερολίνο. Την ίδια μέρα, μερικές δεκάδες χιλιάδες συνομήλικοί τους σε όλο τον κόσμο είχαν κατέβει στους δρόμους των δικών τους πόλεων καλώντας τις κυβερνήσεις τους να λάβουν άμεσα μέτρα για την αντιμετώπιση της κλιματικής αλλαγής. Αυτή δεν ήταν η πρώτη Παρασκευή που οι μαθητές απείχαν λίγες ώρες από τα μαθήματά τους για να διαδηλώσουν. Στην πραγματικότητα, πρόκειται για ένα φαινόμενο που εξελίσσεται σε διεθνές κίνημα. Κι έχει ήδη όνομα. Τα παιδιά διαδηλώνουν κάτω από το σύνθημα «Fridays for Future». Στη Γερμανία, στο Βέλγιο, στην Ελβετία, στην Αυστραλία, στη Βρετανία. Κάθε εβδομάδα, όλο και περισσότεροι μαθητές, σε όλο και περισσότερες πόλεις του κόσμου, απαιτούν από τους πολιτικούς να πάρουν άμεσα μέτρα για τη σωτηρία του πλανήτη. Λόγω ηλικίας, είναι, άλλωστε, οι αμεσότερα ενδιαφερόμενοι.\nΠίσω από αυτό το πρωτόγνωρο και ειρηνικό κίνημα, βρίσκεται ένα εμπνευσμένο και αποφασισμένο κορίτσι. Ενα πρωινό Παρασκευής, τον περασμένο Αύγουστο, η 15χρονη Γκρέτα Τούνμπεργκ από τη Στοκχόλμη, αποφάσισε να κάνει κοπάνα. Αντί να κατευθυνθεί προς το σχολείο, πήρε τον δρόμο για το σουηδικό κοινοβούλιο. Σε λίγες ημέρες η χώρα θα πήγαινε σε εκλογές. Η Γκρέτα είχε το δικό της αίτημα: Να δεσμευτεί η επόμενη Βουλή ότι η χώρα θα αρχίσει να μειώνει τις εκπομπές διοξειδίου του άνθρακα τουλάχιστον κατά 15% κάθε χρόνο. «Εάν φτάσω στα 100, αυτό σημαίνει ότι θα είμαι ζωντανή το 2103. Οι σημερινοί ενήλικες δεν βλέπουν πέρα από το 2050. Αλλά εγώ, έως τότε, θα έχω ζήσει μόνο τη μισή μου ζωή. Το τι θα κάνουμε ή δεν θα κάνουμε τώρα, θα έχει επιπτώσεις στη δική μου ζωή, στη ζωή όλων των φίλων μου, στη ζωή των παιδιών μας και των δικών τους παιδιών», έχει γράψει η Γκρέτα, για να εξηγήσει τα κίνητρα πίσω από την πρωτοβουλία της. «Όταν άρχισε το σχολείο αυτό τον μήνα, αποφάσισα ότι δεν πάει άλλο. Η Σουηδία είχε βιώσει το πιο ζεστό καλοκαίρι στην ιστορία της. Ήμασταν σε προεκλογική περίοδο και κανείς δεν μιλούσε για την κλιματική αλλαγή ως συνέπεια του τρόπου ζωής μας». Αυτό που απασχολούσε την Γκρέτα ήταν ότι δεν έβλεπε κανένα αληθινό ενδιαφέρον από την πλευρά των πολιτικών, οι οποίοι μιλούσαν ωστόσο ακατάπαυστα για την οικονομία, την ανάπτυξη και την ενέργεια. Ολα αυτά, ξεκομμένα από τον παράγοντα της προστασίας του περιβάλλοντος.\nΤην ιδέα για την κοπάνα ως μορφή διεκδίκησης, η Γκρέτα την εμπνεύστηκε από τους Αμερικανούς μαθητές που αρνούνταν να μπουν στις τάξεις τους σε ένδειξη διαμαρτυρίας για την ελεύθερη οπλοχρησία. Τις πρώτες δύο εβδομάδες, η 15χρονη ήταν μόνη της κάθε Παρασκευή μπροστά στο κοινοβούλιο. Οι συμμαθητές της δίσταζαν να σταθούν στο πλευρό της. Ηταν, όμως, ζήτημα χρόνου προτού η υποστήριξη από συνομήλικούς της σε διάφορα μέρη του κόσμου πάρει μορφή χιονοστιβάδας. «Καλώ τους μαθητές να ενώσουν τις φωνές τους με τη δική μου: Οπου κι αν βρίσκεστε, καθίστε έξω από το κτίριο του κοινοβουλίου ή του δημαρχείου και απαιτήστε να ληφθούν μέτρα για να περιοριστεί η αύξηση της μέσης παγκόσμιας θερμοκρασίας κάτω από 1,5 βαθμό Κελσίου», ήταν το μήνυμα της Γκρέτα. Και με το χάσταγκ #FridaysforFuture, αυτό το μήνυμα ξεκίνησε το ταξίδι του στον κόσμο, μέσα από τα κοινωνικά μέσα. Σύντομα, το μοιράζονταν χιλιάδες παιδιά, που μιλούν διαφορετικές γλώσσες, κατοικούν σε τόπους μακρινούς μεταξύ τους, αλλά μοιράζονται ένα κοινό μέλλον. Και την αγωνία ότι αυτό το μέλλον δεν απασχολεί όσο θα όφειλε όσους είναι σήμερα σε θέσεις ισχύος.\nΈως τον Νοέμβριο, το κίνημα «Παρασκευές για το Μέλλον» είχε διαδοθεί έως την Αυστραλία. Χιλιάδες παιδιά οργάνωναν συγκεντρώσεις σε είκοσι διαφορετικές πόλεις της χώρας. Σε μία από αυτές, στη Μελβούρνη, κατέβηκαν στον δρόμο και διέκοψαν την κυκλοφορία. Μια εβδομάδα νωρίτερα, ο πρωθυπουργός Σκοτ Μόρισον είχε καλέσει τους μαθητές να απέχουν από τη συγκέντρωση, νουθετώντας τους μάλιστα να είναι «λιγότερο ακτιβιστές». Κι ο υπουργός Πρώτων Υλών έλεγε ότι θα προτιμούσε τα παιδιά να κάνουν τα μαθήματά τους των φυσικών επιστημών. Φαίνεται, πάντως, ότι με πρωτοβουλία των δασκάλων τους, οι μαθητές αναπληρώνουν τις χαμένες ώρες. Η κοπάνα υπέρ του πλανήτη δεν γίνεται εις βάρος της γνώσης. Και οι απαντήσεις των μαθητών στον πρωθυπουργό μαρτυρούν ότι έχουν διδαχθεί την τέχνη της επιχειρηματολογίας: «Εάν ο Σκοτ Μόρισον θέλει να πάψουν τα παιδιά να φέρονται σαν βουλευτές, τότε μάλλον θα πρέπει να πάψουν οι βουλευτές να φέρονται σαν παιδιά», είπε ο 17χρονος Μάντζοτ Κορ. Την ίδια ώρα, μερικές εκατοντάδες μαθητές είχαν παραταχθεί έξω από το χώρο του κοινοβουλίου, στην Καμπέρα, όπου βγήκαν να συζητήσουν μαζί τους βουλευτές από τα κόμματα των Πρασίνων και των Εργατικών.\nΣτην Αυστραλία, όπως και σε άλλες χώρες του κόσμου, οι πολιτικοί είχαν αρχίσει να λαμβάνουν υπόψη τους, ή να φέρονται σαν να λαμβάνουν υπόψη τους, αυτό το νέο κίνημα. Θα μπορούσε κανείς να πει ότι, έπειτα από όσα έχουν συμβεί τα τελευταία χρόνια, έχουν διδαχθεί ότι καλό είναι να μην υποτιμούν καμιά κινητοποίηση. Ακόμη κι όταν αυτή προέρχεται από μαθητές. Ισως, μάλιστα, ακόμη περισσότερο τότε. Ετσι, δεν είναι καθόλου περίεργο ότι η Γκρέτα Τούνμπεργκ ήταν προσκεκλημένη να εκπροσωπήσει τη γενιά της στη Διάσκεψη του ΟΗΕ για το Κλίμα, στο Κατοβίτσε, τον περασμένο Δεκέμβριο. «Πρέπει να κατανοήσουμε όλο αυτό το χάος που προκάλεσαν οι παλαιότερες γενιές, το οποίο πρέπει εμείς τώρα να αντιμετωπίσουμε και με το οποίο πρέπει εμείς να μάθουμε να ζούμε», είπε η νεαρή Σουηδέζα. «Οι κυβερνώντες έχουν μάθει να μας αγνοούν και θα συνεχίσουν να το κάνουν», σχολίασε η μαθήτρια, η οποία συναντήθηκε και με τον γ.γ. των Ηνωμένο Εθνών, Αντόνιο Γκουτέρες. Εως την ώρα που μιλούσε, πάντως, το κίνημα #FridaysforFuture είχε εξαπλωθεί σε 270 πόλεις.\nΣτις 19 Ιανουαρίου, ο αριθμός των μαθητών που τήρησαν το ραντεβού της Παρασκευής είχε πλέον ξεπεράσει τις 60.000. Οι Ευρωπαίοι μαθητές πρωτοστατούν. Στη Γερμανία, περίπου 30.000 έφηβοι απείχαν από το μάθημα σε 50 πόλεις της χώρας. «Παππού, τι σημαίνει χιονάνθρωπος;», «Γιατί να μελετήσουμε αν δεν έχουμε μέλλον;» και «Θέλουμε να υπάρχει ένας κόσμος για εμάς σε 60 χρόνια» έγραφαν τα πλακάτ που κρατούσαν. Την περασμένη Παρασκευή, οι νεαροί Γερμανοί μαθητές εμφανίστηκαν ακόμη πιο οργανωμένοι. Είχαν δώσει ραντεβού στο Βερολίνο, όπου εκείνη τη μέρα ήταν προγραμματισμένη η συνεδρίασης της Επιτροπής για τον Άνθρακα. Τα παιδιά είχαν σχεδιάσει τη διαδήλωση ώς την τελευταία λεπτομέρεια: Η πορεία θα ξεκινούσε από το υπουργείο Οικονομικών, για να πάει στην Καγκελαρία, από εκεί στην Μπούντεσταγκ και πίσω στο υπουργείο Οικονομικών. Το αίτημά τους ήταν πολύ συγκεκριμένο: Απαιτούν να προχωρήσει άμεσα η απεξάρτηση της χώρας από τον άνθρακα.\nΌταν ζητήθηκε από την Γκρέτα να σχολιάσει την επιτυχία του κινήματος, η νεαρή από τη Στοκχόλμη είπε ότι η απήχηση του #FridaysforFuture αποδεικνύει ότι «ποτέ δεν είσαι πολύ μικρός για να κάνεις τη διαφορά». Πριν από μερικά χρόνια, η νεαρή Σουηδέζα δεν θα μπορούσε εύκολα να καταλήξει σ'' αυτή τη διαπίστωση. Διότι η Γκρέτα ανήκει στην πρώτη γενιά που μπορεί να δει να γεννιέται στον καιρό της μια τέτοια διεθνής κινητοποίηση. Ποτέ άλλοτε δεν ήταν τόσο απλό και γρήγορο να επικοινωνήσουν και να συντονιστούν άνθρωποι απ'' ολόκληρο τον κόσμο, να ανταποκριθούν σε ένα κάλεσμα με σύνθημα ένα χάσταγκ που κατανοούν όλοι και να ενώσουν τη φωνή τους για έναν σκοπό που αφορά όλους.\n*Το άρθρο δημοσιεύτηκε στον Φιλελεύθερο στις 29 Ιανουαρίου.


6 πράγματα που ο πατέρας μαθαίνει στον γιο - aggoureos.com\nHome > Articles > 6 πράγματα που ο πατέρας μαθαίνει στον γιο\nΤα παιδιά χρειάζονται πολλά πράγματα από τους γονείς τους. Χρειάζονται αγάπη, προστασία, φροντίδα και σταθερότητα.\nΕίναι ωστόσο και κάποια πράγματα που ανάλογα το φύλο τους θέλουν περισσότερο τον μπαμπά ή τη μαμά να τα διδάξει. Δείτε 6 πράγματα που μαθαίνει ο μπαμπάς του γιο.\nΠώς να δένει τη γραβάτα\nΑν ακόμα ο γιος σας δεν ξέρει πώς να δένει σωστά μια γραβάτα από πού περιμένετε να το μάθει; Από το Διαδίκτυο; Είναι καλύτερο όμως το Διαδίκτυο από τον μπαμπά;\nΠώς να παίρνει σωστές αποφάσεις\nΟι άντρες περισσότερο από τις γυναίκες χρειάζεται να λαμβάνουν μόνοι τους τις αποφάσεις με σύνεση και όχι να αφήνουν κάποιους άλλους να επιλέγουν γι’ αυτούς. Διδάξτε τους να αποφασίζουν με γνώμονα τα θέλω τους και όχι με κριτήρια τα χρήματα ή το συμφέρον, όποιο κι αν είναι αυτό.\nΝα μην ντρέπεται για την ευαισθησία που τον διακρίνει\nΌταν ένα αγόρι είναι τρυφερό και ευαίσθητο συχνά το αποκαλούν ως το «παιδί της μαμάς» ή «μαμόθρεφτο» με αποτέλεσμα να το βλέπει σαν κακό και απαγορευτικό. Εδώ εσείς ως πατέρας μπορείτε να δώσετε το καλό παράδειγμα και να εξηγήσετε στον γιο πως είναι καλό να εκφράζει τα συναισθήματα του χωρίς καμία ντροπή. Άλλωστε δεν είναι τροπή να δακρύζει κανείς επειδή είδε μια συγκινητική ταινία!\nΝα εκτιμάει τη γυναίκα\nΟι μπαμπάδες είναι εκείνοι που πρέπει να διδάξουν τους γιους τους να εκτιμάνε τη μητέρα και τις γυναίκες γενικότερα. Πώς; Αρχίζοντας από το να αγαπάτε εσείς την σύντροφο σας και να την αντιμετωπίζεται με σεβασμό. Και μην ξεχνάτε αυτήν σας την αγάπη να τη δείχνετε και να την εκφράζετε.\nΝα εκτονώνει την ενέργειά του\nΤα αγόρια έχουν μεγάλη ενέργεια την οποία πρέπει να εκτονώνουν. Ο μπαμπάς είναι εκείνος που θα μάθει τον γιο πώς να εκτονώνει την ενέργεια του χωρίς βία. Είναι και μια ωραία ευκαιρία να αθλείστε παρέα.\nΓενικότερα για τη ζωή…Χωρίς να σας διακόπτει κανείς συζητήστε με τον γιο σας. Για ένα αγόρι είναι σημαντικό να παίρνει απαντήσεις στα ερωτήματα που τον βασανίζουν από τον πατέρα. Άλλωστε στα μάτια των παιδιών ο μπαμπάς είναι εκείνος που τα ξέρει όλα. Με αυτόν τον τρόπο θα καλλιεργηθεί μια σχέση εμπιστοσύνης και βαθιάς αγάπης.\nΠανέμορφες γυναίκες #20\nΠαγώσετε μπύρα και αναψυκτικά μέσα σε τρία λεπτά.\nΤι να το κάνεις το συνεργείο αυτοκινήτων όταν υπάρχουν αυτές οι πατέντες\nΗ κοπή ενός δέντρου κατευθείαν στην καρότσα του φάνηκε καλή ιδέα… (Video)\nΌταν μιλάμε για ένα μικροσκοπικό...\nAnimated φιλόσοφοι - Αριστοτέλης (vid)\nΟ Αριστοτέλης ( 384 - 322 π.Χ. ) ήταν αρχαίος Έλληνας φιλόσοφος...\nΠόδια ή… λουκάνικα;\nΕμπνευσμένη από μια εκ...\nΞεκαρδιστικές αποκριάτικες στολές #5\nΜήπως ψάχνετε τι θα ντυθείτε φέτος και ακόμα δεν έχετε αποφασίσει;...


''You Shall Not Pass'' Tactic (2016 Edition by DimiZag) - fmgreece.gr\n''You Shall Not Pass'' Tactic (2016 Edition by DimiZag)\n''I am a servant of the Secret Fire, wielder of the flame of Anor. You cannot pass. The dark fire will not avail you, flame of Udûn. Go back to the Shadow! You shall not pass!"\nΓια τους φανατικούς με τον φανταστικό κόσμο του Tolkien (The Lord Of The Rings, The Hobbit, κλπ) η παραπάνω φράση του Gandalf the Grey απευθυνόμενος στον Balrog στην Moria είναι προφανώς πασίγνωστη, αν και πιστεύω ότι λίγο-πολύ την έχουν ακούσει και όσοι δεν είναι μυημένοι με το ''άθλημα''. Η φράση αυτή όμως, μόνο άγνωστη δεν είναι για την ακρίβεια στον Τομέα, αφού η παρούσα τακτική επιστρέφει για δεύτερη συνεχόμενη χρονιά, λόγω της περσινής επιτυχίας της, αφού την χρησιμοποιήσατε αρκετοί θα έλεγα. Πάμε λοιπόν να επαναλάβουμε και φέτος όλοι μαζί την περσινή επιτυχία! Η τακτική βασίζεται στην ίδια λογική με πέρσι θα έλεγα. Τον τελευταίο καιρό όμως αποφάσισα να πειραματιστώ λίγο περισσότερο με την τακτική μου για να βγάλω και περισσότερα γούστα. Όπως και πέρσι έτσι και φέτος ήθελα να ξεφύγω από τις κλασικές τακτικές που όλοι έχουμε δει και στο forum εδώ, αλλά και σε αντίστοιχα ξένα. Έχοντας λοιπόν ως ''μπούσουλα'' την ''You Shall Not Pass'', ''όργωσα'' το διαδίκτυο σε μια προσπάθεια εύρεσης της ''τέλειας και διαφορετικής τακτικής'' ώστε να καλύψω και πιθανές αδυναμίες της τακτικής. Ας το δούμε αλλιώς όμως. Τι είναι αυτό που κάνει μια τακτική τέλεια; Ή μήπως δεν υπάρχει τέλεια τακτική; Για μένα, μετά από σχετικά αρκετά χρόνια ενασχόλησης με το παιχνίδι, θα έλεγα ότι μάλλον ισχύει το δεύτερο. Μια τακτική ναι μεν θα βγάζει αυτό που θες στο ''ψηφιακό χορτάρι'' όταν οι παίχτες αφομοιώσουν τον τρόπο παιχνιδιού που επιθυμείς, από την άλλη δε, θα σου βγάλει και αδυναμίες ανάλογα με τον αντίπαλο και με την μέρα στην οποία θα βρεθεί και η ομάδα σου.\nΚαι τώρα επιστρέφω στον τίτλο. Γιατί και φέτος ''You Shall Not Pass''; Διότι θέλω στην τακτική μου οι παίχτες μου να αμύνονται όλοι μαζί καλύπτοντας κάθε πιθανό χώρο, δίνοντας στο αντίπαλο να καταλάβει ότι δεν πρόκειται να περάσει από μας εύκολα, καθώς και να επιτίθενται πάλι όλοι μαζί ορθολογικά με αυτοματισμούς, χωρίς όμως να κουράζουν την μπάλα και πολύ. Με λίγα λόγια η ομάδα πρέπει να λειτουργεί σαν καλοκουρδισμένη μηχανή και να παίζουν όλοι για όλους, σαν μια γροθιά. Η ποδοσφαιρική -σε επίπεδο τακτικής- επιρροή μου ήταν πάντα και είναι και στην τακτική που ακολουθεί, η τεράστια Milan του μοναδικού Arrigo Sacchi (1987-1991). Τα πράγματα που έκανε αυτή η ομάδα με αυτόν τον άνθρωπο ήταν τουλάχιστον αδιανόητα. Αν κάποιος στην εποχή μας πλησίασε στον μέγιστο δυνατό βαθμό την ποδοσφαιρική αυτή ιδεολογία, αυτός ήταν ο Pep Guardiola με την Barcelona που έχτισε (2008-2012) και με την τωρινή του Bayern. Στην εικόνα που ακολουθεί βλέπουμε και ποιοι ήταν οι ''πρωτομάστορες'' στο γήπεδο των ιδεών του Sacchi. Οι συστάσεις νομίζω είναι τουλάχιστον περιττές.\nΗ συγκεκριμένη τακτική ξεκίνησε να δουλεύεται με την 16.1.1 version και το link της θα ανανεώνεται ανάλογα με τις προσθήκες που ίσως γίνουν στο μέλλον. Τέλος, θέλω να τονίσω ότι η τακτική χρησιμοποιήθηκε ως τώρα με: Milan, Leicester (τρέχω ακόμα το save), Athletic Bilbao και εσχάτως με HSV, μιας και φέτος θέλω να την τεστάρω σε μια τελείως διαφορετική ποδοσφαιρική σχολή. Αρκετά όμως με τις εισαγωγές, άλλωστε νομίζω σας έβαλα και με το παραπάνω στο πνεύμα. Πάμε να δούμε λοιπόν τι παίζει στην φετινή έκδοση.\nΜίλησα πριν για καλοκουρδισμένη μηχανή και σε αυτό ακριβώς στοχεύω. Η Νοοτροπία είναι Επιθετική και η προσέγγιση στον Σχηματισμό Ομάδας είναι Ρευστή. Αρχικά στο κέντρο της άμυνας τα δύο σέντερ μπακ έχουν Ρόλο Κεντρικού Αμυντικού και καθήκον την Άμυνα. Πάμε δηλαδή στα σίγουρα χωρίς πειραματισμούς με αυστηρό αμυντικό προσανατολισμό για τους δύο στυλοβάτες στην άμυνα. Τα δύο ακραία μπακ έχουν Ρόλο Ολοκληρωμένου Μπακ χαφ και καθήκον την Επίθεση. Εδώ θέλουμε παίχτες που να οργώνουν κυριολεκτικά και τις δύο πτέρυγες, ώστε να αμύνονται αποτελεσματικά και να υποστηρίζουν με τις σέντρες τους ή τις κινήσεις τους στον χώρο επιθετικά την ομάδα. Και τώρα φτάνουμε στην ουσία της τακτικής που την κάνει να ξεχωρίζει σχηματικά από όλες τις υπόλοιπες. Μπροστά από τα δύο σέντερ μπακ έχουμε έναν χαφ με Ρόλο Αμυντικού Μέσου Κόφτη και καθήκον Άμυνα φυσικά. Ενίοτε μέσα στον αγώνα λειτουργεί σαν τρίτο σέντερ μπακ ή ακόμα και λίμπερο. Πιο μπροστά του υπάρχει ένας χαφ με Ρόλο Box-to-Box Μέσου και Καθήκον Υποστήριξη και αυτό γιατί θέλουμε ο παίχτης σε αυτήν την θέση να τα κάνει όλα: άμυνα, δημιουργία, επίθεση. Ανάλογα με την δυσκολία του αντιπάλου, για καλύτερη αντιμετώπιση των επιθέσεων, βάλτε τον Κεντρικό Κόφτη με Καθήκον Άμυνα. Στα αριστερά υπάρχει ένας χαφ με Ρόλο Ακραίου Μέσου και Καθήκον Επίθεση. Στην ουσία είναι ένας παίχτης που αλληλοϋποστηρίζεται κάθε στιγμή με τον αριστερό Ολοκληρωμένο Μπακ Χαφ. Στα δεξιά έχουμε έναν χαφ που βρίσκεται αρκετά πιο μπροστά σχηματικά και έχει Ρόλο Εξτρέμ και Καθήκον Υποστήριξη. Αυτό συμβαίνει κυρίως για να υπάρχει ισορροπία με τον χαφ που ανέφερα στα αριστερά, αλλά και για να μην ξεχνιέται μόνιμα στην επίθεση και εκείνος. Μπροστά από όλους αυτούς τώρα, υπάρχει ο τελευταίος χαφ της παρέας με Ρόλο Προωθημένου Οργανωτή με Καθήκον Επίθεση. Αυτός ο χαφ δεν βρίσκεται καρφωμένος πίσω από τον σέντερ φορ, αλλά συνήθως κινείται πίσω του πιο αριστερά, ώστε να δίνει λύσεις και ως αριστερός εξτρέμ. Τέλος στην κορυφή μπροστά ως αιχμή του δόρατος ο σέντερ φορ μας έχει Ρόλο Επιθετικού Στόχου και Καθήκον Επίθεση Ξεκάθαρα τον θέλουμε να στέλνει την μπάλα στο πλεχτό, όμως οφείλει να παίρνει και δημιουργικές πρωτοβουλίες. Μην εκπλαγείτε αν βγάζει ασσίστ με το τσουβάλι.\n''Η ποιότητα της κατοχής δίνει την νίκη'' μας βγάζει συχνά-πυκνά ως μήνυμα το FM μετά από τους αγώνες. Αυτό ακριβώς κάνουμε με το παιχνίδι μας, δηλαδή χάρη στο πολυπληθές κέντρο κυρίως κρατάμε την κατοχή και ψάχνουμε το overlap με τα ταχύτατα ακραία μπακ μας. Όταν χάνετε η μπάλα οι γραμμές κλείνουν αμέσως για να μην υπάρχουν κενά και πιέζουμε πολύ περισσότερο και μάλιστα όσο πιο ψηλά γίνεται. Τα λάθη περιορίζονται σημαντικά γιατί αν και οι παίχτες περιπλανόνται από τις θέσεις τους για να δημιουργούν φάσεις, πάντα υπάρχει κάποιος να τους ντουμπλάρει και να τους καλύπτει. Είπαμε, είμαστε μια καλοκουρδισμένη μηχανή και όλοι παίζουν για όλους σαν μια γροθιά. Αυτό που πρέπει να έχουμε πάντα στο παιχνίδι μας είναι υπομονή και η δικαίωση θα έρθει.\nΑνάπτυξη στο γήπεδο\nα) Αμυντική διάταξη (Άσπρο χρώμα βέλους: οι αποστάσεις μεταξύ των αμυνόμενων. Κόκκινο χρώμα βέλους: Κίνηση έξτρα παίχτη.)\nΗ Liverpool είναι λίγο έξω από τα καρέ μας. Η άμυνα οφείλει να αντιδράσει ψύχραιμα και να μην χαθούν τα μαρκαρίσματα σε μια στιγμή αδυναμίας.\nΟι παίχτες της Liverpool αφού έχουν καταφέρει να αλλάξουν μερικές πάσες, τελικός αποδέκτης της μπάλας είναι ο Ibe. Οι παίχτες μας από την άλλη, έχουν αντιληφθεί τι πάει να γίνει και τρέχουν αμέσως προς την εστία, έχοντας παράλληλα τον νου τους και σε κάποια κίνηση στον κενό χώρο.\nΆψογο τάκλιν του Simpson και σε άψογο timing. Ο κίνδυνος έχει περάσει οριστικά.\nΣε άλλο παράδειγμα, όπως βλέπουμε στην εικόνα, έχει βγει αντεπίθεση εις βάρος μας. Οι παίχτες στα άσπρα βελάκια ξέρουν ήδη πως πρέπει να τοποθετηθούν και τι αποστάσεις να κρατήσουν τόσο μεταξύ τους, όσο και με τον αντίπαλο. Ο παίχτης που υποδεικνύει το κόκκινο βελάκι πως πάει πάνω στον Coutinho είναι ο Fuchs. o έμπειρος αριστερός μπακ πηγαίνει προς την πορεία της μπάλας ξεκάθαρα.\nΚαι πράγματι, με το σκεπτικό του αυτό καταφέρνει και την κλέβει από τον Βραζιλιάνο ζογκλέρ. Άλλη μια επίθεση εις βάρος μας έχει τελειώσει.\nβ) Επιθετική διάταξη (Άσπρο χρώμα βέλους: Πιθανές επιλογές πάσας ή κίνησης. Κόκκινο χρώμα βέλους: Οριστική πάσα ή κίνηση.)\nΌπως ειπώθηκε και πιο πάνω, στην τακτική αυτή όλοι αμυνόμαστε και όλοι επιτιθέμεθα. Έτσι λοιπόν η επιθετική προσπάθεια που θα δείτε στα επόμενα ss ξεκινάει από τον έναν εκ των 2 σέντερ μπακ μας, Hinteregger. Ο Αυστριακός είναι μανούλα σε αυτό το στυλ παιχνιδιού, δηλαδή επίθεση από τα μετόπισθεν. Έχει 3 επιλογές: Ziyech, Inler, Simpson με τον πρώτο να φαντάζει η καλύτερη επιλογή.\nΠράγματι η μπάλα φτάνει στον Μαροκινό σταρ της ομάδας, Ziyech (τσεκάρετε τον είναι απίστευτος παίχτης, τον οποίο αγόρασα από την Twente με 5 + 5 εκ.), ο οποίος ή θα πασάρει πάλι πίσω στον Αυστριακό ή θα δώσει δίπλα στον Inler ή ακόμα και να πασάρει με βαθιά μπαλιά προς τον Simpson.\nΟ Simpson είναι ο νέος αποδέκτης της μπάλας, όμως ο Ziyech φεύγει μπροστά για να είναι έτοιμος για μελλοντική κίνηση στον κενό χώρο. Ο Simpson τώρα, η που θα πασάρει στον Kante ή ....\n.... στον Zivkovic που έχει ήδη κάνει κίνηση προς την μπάλα. Ο Simpson εξακολουθούσε να είχε και άλλες επιλογές, ίσως όχι και καλύτερες από αυτήν που έκανε.\nΤώρα, ο Σέρβος wonderkid πρέπει να επιλέξει την επόμενη φάση της επιθετικής μας προσπάθειας. Simpson, Kante, Ziyech και Vardy κάνουν κινήσεις μπροστά γρήγορα.\nΣαν καθαρόαιμο άλογο, ο Kante πραγματοποιεί ένα δαιμονισμένο σπριντάρισμα και κινείται στον κενό χώρο έτοιμος να υποδεχτεί την μπαλιά του Zivkovic.\nΈτσι γίνεται λοιπόν, ο Kante έχει την μπάλα εκεί ΑΚΡΙΒΩΣ που την θέλει και ....\n.... με άψογο πλασέ σκοράρει από αρκετά μακρινή απόσταση! Στόχος εδώ δεν ήταν να σας δείξω πως σκοράρει για την πλάκα του ο ο φορ σας (πχ ο Vardy σε εμένα), αυτό το κάνει έτσι και αλλιώς στην τακτική, αλλά πως μπορείτε να βγάλετε επιθέσεις και από άλλους παίχτες σας και να πάρετε αρκετά γκολ από αυτούς.\nΤΦ: Κοντινότερες πάσες, Εκτέλεση κοντινών ελεύθερων\nΑΑ/ΑΔ: Σκληρότερα τάκλιν, Στενότερο μαρκάρισμα, Περισσότερες άμεσες πάσες, Σέντρες πιο συχνά, Μείνε ανοιχτά, Πίεσε πολύ περισσότερο\nΚΑ: Κοντινότερες Πάσες\nΑΜΚ: Μην σουτάρεις τόσο συχνά, Περισσότερες άμεσες πάσες, Πίεσε πολύ περισσότερο\nΒΒΜ/ΠΟ: Σκληρότερα τάκλιν, Περισσότερες άμεσες πάσες, Περισσότερες ριψοκίνδυνες πάσες, Σέντρες πιο συχνά, Σέντρα από βαθιά, Πίεσε πολύ περισσότερο/Σκληρότερα τάκλιν, Περιπλανήσου από τη θέση, Περισσότερες άμεσες πάσες, Σέντρες πιο συχνά, Σέντρα από βαθιά, Τρέξε πλάγια με την μπάλα, Πίεσε πολύ περισσότερο\nΕΜΑ/ΕΜΔ: Ντρίμπλαρε περισσότερο, Σκληρότερα τάκλιν, Σέντρες πιο συχνά, Σέντρα από βαθιά, Μείνε ανοιχτά, Πίεσε πολύ περισσότερο/Σκληρότερα τάκλιν, Περιπλανήσου από τη θέση, Περισσότερες άμεσες πάσες, Περισσότερες ριψοκίνδυνες πάσες, Σέντρα από βαθιά, Μείνε ανοιχτά, Πίεσε πολύ περισσότερο\nΕΠΚ: Ντρίμπλαρε λιγότερο, Σκληρότερα τάκλιν, Περιπλανήσου από τη θέση, Πίεσε πολύ περισσότερο\nHere comes the spoiler....!\nΗ τακτική πιστεύω για τους περισσότερους από μας -αν όχι για όλους όλους- είναι το Α και το Ω. Άλλωστε, και σε ποιον δεν αρέσει το επιθετικό και ταυτόχρονα ελκυστικό ποδόσφαιρο, ειδικά όταν συνδυάζεται και με τον έλεγχο του αγώνα με την κατοχή μπάλας; Κάπου εδώ θέλω να υπενθυμίσω ότι καμία τακτική δεν ''κουμπώνει'' σε όλες τις ομάδες. Πράγμα που σημαίνει ότι προφανώς και είστε ελεύθεροι να αλλάξετε οτιδήποτε εσείς θέλετε, προκειμένου να αποδώσει το σύστημα. Εγώ απλώς δίνω μια κατεύθυνση, μια ιδέα ας πούμε. Προφανώς και έχω σταθεί τυχερός σε κάποια ματς, όπως επίσης προφανώς και κάποια στιγμή θα χάσω, αφού όπως θα είδατε στο spoiler, ακολουθεί πρόγραμμα φωτιά. Στόχος μου είναι η τακτική αυτή να γίνεται όσο το δυνατόν καλύτερη στο μέλλον, ώστε να χρησιμοποιείται όπως και φέτος για δεύτερη σερί σεζόν και στις επόμενες εκδόσεις του FM. Γιατί όχι άλλωστε; Kαι κλείνοντας για να απαντήσω ξανά στο αρχικό ερώτημα της εισαγωγής: Η τέλεια τακτική δεν υφίσταται και ούτε πρόκειται, όμως καθένας μας θα αναζητεί πάντοτε τρόπους για να αγγίξει το ''τέλειο ποδόσφαιρο''. Θέλω να πιστεύω ότι η συγκεκριμένη τακτική είναι αυτό που λέει ο θεούλης Borat.\nΟποιαδήποτε απορία ή διευκρίνηση φυσικά και είναι δεκτή. Εύχομαι η τακτική μου να λειτουργήσει άψογα σε όποιον μπει στον κόπο να την δοκιμάσει!\nDownload You Shall Not Pass Tactic (2016 Edition)\n19/12/2015, version 16.2: Ανέβηκε ξανά το link της τακτικής, μιας και αποδίδει καλύτερα στο τελευταίο update.\nLast edited by DimiZag on Sat Dec 19, 2015 4:01 pm, edited 3 times in total.\nRe: ''You Shall Not Pass'' Tactic (2016 Edition by DimiZag)\nWed Dec 16, 2015 9:19 am\nΈχεις δοκιμάσει τα πλάγια μπακ σε ρόλο Υποστήριξη για κάποια πιο δύσκολα ματς ή δεν είχες πρόβλημα γενικά; Αν μπορείς θα ήθελα ενα ss με τα αποτελεσματα της τακτικής σχετικα με τις τακτικές που αντιμετώπισε.\nΘα δοκιμαστεί φυσικά η τακτική γιατί μ' αρέσουν οι ασσύμετρες και βλέπω οτι έχει αποτελέσματα στην Αγγλία.\nΚατεύθασε και φέτος. Σωραιοςςς\nWed Dec 16, 2015 3:51 pm\n@Jordi, απαντω πρώτα σε σενα αλλα απευθύνομαι και σε ολους ταυτοχρονα για να δωσω μερικα παραδειγματα. Το μονο που κανω ειναι να βαλω τις οδηγιες του βοηθου πριν το ματς και επισης οταν παιζω με τους μεγαλους του πρωταθληματος η Νοοτροπια αλλαζει απο Επιθετικη σε Αντεπιθεση. Δεν εχω βαλει τους ακραιους μπακ σε Υποστηριξη, ομως με τους συγκεκριμενους ρολους που εχω δωσει εχουν κουμπωσει αψογα οι οδηγιες της ομαδας. Μπορεις και να πεις συστημα που κερδιζει δεν αλλαζει. Δοκιμασε την και ποσταρε απο κατω τα αποτελεσματα σου!\nΚαι το ss που ζητησατε μεσιε Jordi:\nCapital One Cup Προημιτελικός\nCapital One Cup Hμιτελικός 1ος Αγώνας (Επαναληπτικός 3-1 υπέρ μας)\nFA Cup 3oς Γύρος\n@kjtzemis, πιστος στο ραντεβου\nΗ τακτικη παει για δοκιμη στην Brighton περιμενε για feedback\nΑναμενω feedback λοιπον.\nΑπο 5αρα σε 5αρα παω απεκλισα City united και liverpool και τωρα Everton ημιτελικα\nFri Dec 18, 2015 10:05 am\nτην εχω λιωσει για 2η συνεχόμενη χρονιά\nΕυχαριστω για την προτιμηση παιδια!\nΣτην αρχη επιθετικα χωλαίνει λιγο και μετα παιρνει τα πανω της η γενικα απο αρχη η ομαδα ρολάρει ;\nΕξαρταται απο αρκετα πραγματα που λιγο πολυ ολοι τα ξερουμε. Ομαδα και ροστερ, ρολους παιχτων, προπονηση, κλπ. Πχ σε μενα ο Vardy σαν Αμυντικογενης Επιθετικος ειναι σκετος δαιμονας. Οποτε μην δισταζετε να αλλαζετε ρολους που ταιριαζουν περισσοτερο στους παιχτες σας. Παντως ειτε απο το πρωτο ματς ειτε απο μερικα μετα, ρολλαρει πιστευω. Οπως ειπα ομως ειναι συνδυασμος πολλων πραγματων.\nJoined: Sun Aug 19, 2007 10:30 pm\nFootball Manager της ομάδας: Wrexham F.C.\nfacebook προφίλ: thodoris.ball\nΘα δουλέψει για ομάδες μικρών κατηγοριών?\nΑπό το Samsung Galaxy A5 χρησιμοποιώντας Ταπατόκ\nΑμε, γιατι οχι. Αν εισαι φαβορι ανοδου αστα οπως ειναι ξερω γω. Αν πας για υπερβαση ανοδου ισως να πρεπει να βαλεις αντεπιθεση αντι για επιθετικη νοοτροπια.\nJoined: Mon Feb 04, 2008 10:03 pm\nFootball Manager της ομάδας: Osfp!!Ofc...\nΑγαπημένη Ομάδα: Ο αιωνιος εφηβος!!\nLocation: Στυλιδα - Νικαια\nΑπό τις πιο πετυχημένες τακτικές πέρυσι...Θα δοκιμαστει οπωσδήποτε και φέτος σε save με Ολυμπιακό...\nΣε ευχαριστω πολυ! Μακαρι να ειναι το ιδιο πετυχημενη και φετος για ολους σας!


Κορωνοϊός – Δεκάδες κρούσματα στην εγχώρια showbiz | MEGA TV\nΚορωνοϊός – Δεκάδες κρούσματα στην εγχώρια showbiz\n<iframe src="https://www.megatv.com/embed/?p=2020571925" frameborder="0" allow="accelerometer; autoplay; encrypted-media; gyroscope; picture-in-picture" allowfullscreen scrolling="no" width="560" height="315"></iframe>\n29.12.2021 | 17:14 Eνσωμάτωση\nΟ ένας μετά τον άλλον, διάσημοι καλλιτέχνες και πρόσωπα της τηλεόρασης ανακοινώνουν ότι είναι θετικοί στο κορωνοϊό, συνιστώντας στους θαυμαστές τους να προσέχουν, αφού η μετάλλαξη Όμικρον είναι άκρως μεταδοτική και τα μέτρα ασφάλειας πιο αναγκαία από ποτέ.\nΜακριά από την οικογένεια του θα κάνει πρωτοχρονιά ο Γιώργος Θεοφάνους.\nΌπως ανάφερε με ανάρτησή του στο Facebook, νοσεί με κορωνοϊό αν και τριπλά εμβολιασμένος.\nΑπό τον κορωνοϊό δεν γλίτωσε ούτε ο Λάκης Λαζόπουλος. Πριν από λίγες ώρες με ανάρτηση του στο Instagram, ανέφερε ότι νοσεί από Covid-19, ενώ όπως έγραψε χαρακτηριστικά, ενημέρωσε προσωπικά και όλους όσους ήρθε σε επαφή τις προηγούμενες ημέρες.\nΓια δεύτερη φορά κόλλησε κορωνοϊό ο τραγουδιστής Θοδωρής Φέρρης.\nΤο νυχτερινό κέντρο στο οποίο εμφανίζεται, αναγκάστηκε να βρει αντικαταστάτη, αφού ο λαοφιλής τραγουδιστής από χθες βρίσκεται σε καραντίνα στο σπίτι.\nΓια 3 ήμερες ο Χάρης Βαρθακούρης διενεργούσε rapid και PCR test ώσπου χθες βρέθηκε θετικός ανάμεσα στα 21.567 κρούσματα όπως ανέφερε χαρακτηριστικά στο Facebook.\nΜε μια μακροσκελή ανάρτησή του περιέγραψε τα συμπτώματα της μετάλλαξης Όμικρον.\nΜε ένα βίντεο στο Instagram η τραγουδίστρια Ιλένια Γουίλιαμς, από την καραντίνα του σπιτιού της, ενημέρωσε τους ακολούθους της ότι νοσεί με κορωνοϊό, αντιμετωπίζοντας ήπια συμπτώματα και έχοντας παρέα τον σκύλο της.\nΘετικός στον κορωνοϊό και ο Έλληνας Σεφ της Βασίλισσας Ελισάβετ, Νίκος Κουλουσίας, που μίλησε στο LIVE NEWS για την κατάσταση της υγείας του.\n«Ήπια τα συμπτώματα, σαν ένα συνάχι».\nΜε τη μετάλλαξη Όμικρον να κυριαρχεί σε όλη τη Μεγάλη Βρετάνια, ο διακεκριμένος σεφ απουσιάζει από την κουζίνα του παλατιού και βρίσκεται σε καραντίνα στο σπίτι του στο Λονδίνο.\nΜε φωτογραφία με τα αποτελέσματα του διαγνωστικού ελέγχου, ο ηθοποιός Μιχάλης Λεβεντογιάννης ανακοίνωσε χθες ότι βρέθηκε θετικός στον κορωνοϊό.\nΟ δημοφιλής καλλιτέχνης, στην ανάρτησή του δεν έκανε καμία αναφορά στην κατάσταση της υγείας του, ούτε αποκάλυψε να είναι εμβολιασμένος και αν νοσεί με ήπια συμπτώματα.\nΟι περισσότεροι καλλιτέχνες ευχαρίστησαν τους θαυμαστές τους για τα δεκάδες μηνύματά τους για γρήγορη ανάρρωση και ευχήθηκαν στον κόσμο υγεία, με ασφάλεια και μακριά από τον κορωνοϊό και τη μετάλλαξη Όμικρον.\nΚόνι Μεταξά – Θετική στον κορωνοϊό για δεύτερη φόρα\nΔιάσημοι αστέρες της τηλεόρασης και του πενταγράμμου ανακοινώνουν ο ένας μετά τον άλλον, μέσα από τα social media, ότι είναι θετικοί στον ιό. Το ίδιο και η Κόνι Μεταξά.\nΗ γνωστή τραγουδίστρια και παρουσιάστρια του MEGA STAR ανακοίνωσε πως είναι η δεύτερη φορά που νοσεί, αφού πριν από δύο μήνες είχε βρεθεί ξανά θετική στον κορωνοϊό.\n«Ακόμα και στην κορόνα influencer. Η πρώτη που κόλλησε 2 κορόνες σε 2 μήνες», έγραψε η Κόνι Μεταξά στο Instagram.\n«Πριν από ενάμιση μήνα ξαναπέρασα. Είναι διαφορετικό τελείως τώρα», είπε, μιλώντας στο MEGA και τον Νίκο Ευαγγελάτο η γνωστή παρουσιάστρια.\n«Το πέρασα πολύ δύσκολα, διπλά εμβολιασμένη. Και τώρα ξανά είμαι θετική, με χαμηλό ιικό φορτίο. Το μόνο που έχω είναι βήχας που με ταλαιπωρεί τη νύχτα».\nΗ τραγουδίστρια λέει ότι δεν περίμενε να κολλήσει γιατί προσέχει πολύ, ενώ και όλοι οι φίλοι της νοσούν.\n«Δεν ξέρω κανέναν που να μην έχει κορωνοϊό, εκτός από εσάς», είπε αστειευόμενη και αναφερόμενη στον Νίκο Ευαγγελάτο.


SEXUALITY: Έχω Χρόνια Αποφρακτική Πνευμονοπάθεια και μου έχουν παρουσιαστεί διάφορα προβλήματα…\nΠρώτη καταχώρηση: Δευτέρα, 18 Ιανουαρίου 2010, 15:26\nΈχω Χρόνια Αποφρακτική Πνευμονοπάθεια και μου έχουν παρουσιαστεί διάφορα προβλήματα…\nΤάκης: Είμαι 45 ετών. Έχω Χ.Α.Π (πνευμονοπάθεια χρόνια) επίσης πρόωρη εκσπερμάτιση και όσο περνά ο καιρός νομίζω στυτική δυσλειτουργία. Έχω 2 παιδιά κτλ. Έχω πάει στην Αθήνα στον γνωστό Παπαθανασιου πριν 9 χρόνια, όλα καλά από υγεία. Το θέμα είναι ψυχολογικό. Να φταίει το Χ.Α.Π; Τι να κάνω πια; Να παίρνω Βιάγκρα ή κάτι άλλο;\nΗ Χ.Α.Π. είναι αιτία και στυτικής δυσκολίας, αν πήρατε ήδη Βιάγκρα και έχετε αποτέλεσμα καλά... αν, πάλι, όχι, ίσως να χρειαστείτε και κάτι άλλο.\nΤελευταία ενημέρωση: Δευτέρα, 18 Ιανουαρίου 2010, 15:43\nΤι μπορώ να κάνω αν αντιμετωπίζω κυστίτιδα με φλεγμονές και ουρολοίμωξη;


lailias serres xionodromiko kedro fotografies\nΠοροια - Ελαιωνας\nΣε αποσταση μολις 25 χλμ απο τις Σερρες και οδηγωντας για λιγοτερο απο μιση ωρα φτανει κανεις στο δασος του Λαιλια, μια καταφυτη εκταση 33.000 στρεμματων απλωμενη στην οροσειρα της Βροντους, καταλληλη για χειμερινες εκδρομες και καλοκαιρινες εξορμησεις.\nΣτα 1.600 μετρα περιπου και στα 28 χλμ βρισκεται και το χιονοδρομικο κεντρο του Λαιλια, ενα απο τα πρωτα της Ελλαδας με λειτουργια απο το 1978, με πιστα χιλιων μετρων μηκους και εξηντα πλατους, ιδανικη για εμπειρους και για επιδοξους σκιερ. Για τους λατρεις του σκι, το χιονοδρομικο κεντρο διαθετει δυο συρομενους αναβατηρες, μηκους 850 και 200 μετρων, και ενα baby-lift για οσους ειναι ακομη στα πρωτα τους βηματα. Στα θετικα της πιστας συγκαταλεγεται το οτι ε?ναι βορινη, με αποτελεσμα το χιονι να μη λιωνει ευκολα, ενω το γεγονος οτι η περιοχη ειναι γεματη δεντρα βοηθαει στο μη χανονται οι σκιερ σε περιπτωση ομιχλης.\nΟι οπαδοι των winter sports θα βρουν πολλους τροπους για να περασουν ευχαριστα την ωρα τους, κανοντας απο ελκηθρο και καρουζελ μεχρι snowboard, snowmobile, διαδρομες εκτος δρομου με 4Χ4, langlauf (cross country ski - σκι δρομου αντοχης), οδηγηση τετρατροχων μηχανων (ATV), ακομη και αναρριχηση στον παγο. Η πιστα λειτουργει Παρασκευες και Σαββατοκυριακα, αλλα την Παρασκευη και το Σαββατο υπαρχει επιπλεον η δυνατοτητα και για νυχτερινο σκι, καθως φωτιζεται. Στο Λαιλια μπορουν να εξυπηρετηθουν ακομη κι οσοι εχουν παει απροετοιμαστοι˙ υπαρχουν τρεις σχολες που οχι μονο νοικιαζουν εξοπλισμο, αλε ξοπλισμο και διαθετουν δασκαλους, ετοιμους να βοηθησουν τους ...ανιδεους σε χειμερινα αθληματα. Ακομη ομως κι αυτοι που δεν εχουν καμια διαθεση να επιδοθουν σε χειμερινες δραστηριοτητες, δεν εχουν παρα να απολαυσουν τον καφε τους η το φαγητο τους στα καφε και στους ξενωνες της περιοχης η να χαρουν τη φυση και το ωραιο περιβαλλον.\nΤο χιονοδρομικο κεντρο ειναι διαθεσιμο συνηθως απο τα μεσα Δεκεμβριου μεχρι τα μεσα Μαρτιου, αλλα και ολον τον υπολοιπο χρονο ο Λαιλιας προσφερεται για παντος ειδους εξορμησεις χαρη στο φυσικο του περιβαλλον. Πεζοπορια, ιππασια, ορειβασια, αναρριχηση, ποδηλατο, διαδρομες με 4Χ4, paint ball, ειναι μερικες απο αυτες, ενω η κατασκηνωση τις ζεστες νυχτες του Αυγουστου στην πλατεια των ξυλοκοπων (Μπαλτα Τσα?ρ) αποτελει για τους Σερραιους ενα ειδος αγαπημενης συνηθειας.\nΗ περιοχη βεβαια δεν προσφερεται μοναχα για αθλητικες δραστηριοτητες, αλλα ειναι ιδανικη για οποιον θελει να χαλαρωσει και να ξεκουραστει. Ο Λαιλιας αποτελουσε τουριστικο θερετρο ηδη απο τα χρονια της Τουρκοκρατιας, οπως μαρτυρει και το ονομα του (προερχεται απο τη λεξη Γιαιλιας που σημαινει τοπος αναψυχης). Και σημερα λοιπον αποτελει τουριστικο πολο ελξης, με ταβερνες και ξενοδοχειακες μοναδες να δραστηριοποιουνται εκει.\nΠερα απο τον ψυχαγωγικο του χαρακτηρα, ο Λαιλιας ειναι σημαντικος γιατι εκει ζουν και αναπτυσσονται παρα πολλα ειδη χλωριδας και πανιδας. Δεκαδες ειδη πουλιων και ζωων εχουν καταμετρηθει εκει, ενω η τοποθεσια Μπαλτα Τσα?ρ αποτελει ενα φυσικο παλαιοντολογικο μουσειο των ειδων της βλαστησης του δασους. Ο χωρος αυτος, ο λεγομενος σφαγνωνας, εχει ανακηρυχτει, συμφωνα με υπουργικη αποφαση, διατηρητεο μνημειο της φυσης.\nΟ Λαιλιας ειναι επισης φημισμενος για το βραχο της Κατιγκως, απο οπου, συμφωνα με την παραδοση, επεσε η Κατιγκω και αυτοκτονησε για να μην παντρευτει μουσουλμανο. Κοντα στο Λαιλια βρισκεται και η Ορεινη, ενα απο τα πιο γραφικα χωρια των Σερρων, ιδανικο για οσους αναζητουν νοστιμο φαγητο και ομορφο περιβαλλον για περιπατο. Και η Ανω Βροντου ειναι ενδιαφερων κοντινος προορισμος, που ανταμειβει τον επισκεπτη με τις εναλλακτικες δραστηριοτητες που προσφερει και τα ωραια εδεσματα που διαθετει.\n* Η αποσταση μεχρι το χιονοδρομικο ειναι 28 χλμ.\n* Η πιστα λειτουργει Παρασκευη και Σαββατοκυριακο (λειτουργει και τη νυχτα Παρασκευη και Σαββατο).\n* Ο δρομος, ακομη και τις χειμερινες μερες με τη χειροτερη κακοκαιρια, ειναι ανοιχτος και ασφαλης, αλλα καλο θα ηταν να διαθετουν ολοι οι επισκεπτες αλυσιδες για το αυτοκινητο τους.\n* Το χιονοδρομικο διαθετει πιστα καταβασεων 1200μ μπλε-κοκκινο-μαυρο, πιστα δρομων αντοχης διαθλου, χωρο εκμαθησης αρχαριων πρασινο μπλε με baby lift, δυο συρομενους αναβατηρες, σαλε bar, παρκινγκ.\n* Στο χιονοδρομικο λειτουργουν τρεις σχολες εκμαθησης σκι και ενοικιασης εξοπλισμου, ενω υπαρχει παντα και γιατρος σε περιπτωση ατυχηματος.\n* Χειμερινες δραστηριοτητες: σκι, snowboard, snowmobile, διαδρομες εκτος δρομου με 4Χ4, αναρριχηση στον παγο, langlauf, οδηγηση τετρατροχων μηχανων (ATV).\n* Θερινες δραστηριοτητες: πεζοπορια, ιππασια, ορειβασια, αναρριχηση, ποδηλατο, διαδρομες με 4Χ4, paint ball.\n* Τηλεφωνα επικοινωνιας: 2321062400, 2321058783\nΣχολη σκι | Ενοικιασεις εξοπλισμου χειμερινων σπορ\nΟρεινη, Ανω Βροντου\nΠερισσοτερες πληροφοριες: www.lailias.com\nΛΑΙΛΙΑΣ ΣΕΡΡΕΣ ΛΑΙΛΙΑΣ ΣΕΡΡΕΣ ΛΑΙΛΙΑΣ ΣΕΡΡΕΣ ΛΑΙΛΙΑΣ


Κορωνοϊός και Εκκλησία: Η ατολμία των Ιεραρχών και η απόφαση Μητσοτάκη - Όλο το παρασκήνιο για την αναστολή των θρησκευτικών λειτουργιών\n11:10 17 Μαρτίου 2020 17 Μαρτίου 2020\nΤέλος στις λειτουργίες με απόφαση της κυβέρνησης και του πρωθυπουργού, Κυριάκου Μητσοτάκη!\nΛίγη ώρα μετά την ανακοίνωση της Διαρκούς Ιεράς Συνόδου (ΔΙΣ) ότι αναβάλλονται όλες οι καθημερινές ακολουθίες, αφήνοντας όμως ένα «παράθυρο» για τις κυριακάτικες Θείες Λειτουργίες, οι οποίες θα τελούνταν μεταξύ 7 και 8 το πρωί, ήρθε η ξεκάθαρη δήλωση του πρωθυπουργού.\n«Με απόφαση της κυβέρνησης αναστέλλονται οι λειτουργίες σε όλους τους χώρους θρησκευτικής λατρείας, κάθε δόγματος και θρησκείας. Εκκλησίες παραμένουν ανοικτές μόνο για ατομική προσευχή. Η προστασία της δημόσιας υγείας επιβάλλει ξεκάθαρες αποφάσεις», ήταν το τουίτ του πρωθυπουργού. Ετσι, με απόφαση της αρμόδιας υπουργού Παιδείας και Θρησκευμάτων, Νίκης Κεραμέως, ανακοινώθηκε ότι «αναστέλλεται η τέλεση κάθε είδους λειτουργίας και ιεροπραξίας σε όλους τους χώρους θρησκευτικής λατρείας, κάθε δόγματος και θρησκείας, για προληπτικούς λόγους δημόσιας υγείας, με εξαίρεση α) τις κηδείες και ταφικές εκδηλώσεις και β) την ατομική προσευχή, και στις δύο περιπτώσεις τηρουμένων αυστηρών μέτρων προστασίας (όπως αυτά θα εξειδικεύονται σε ΚΥΑ του υπουργείου Παιδείας και Θρησκευμάτων και του υπουργείου Υγείας). Η αναστολή ισχύει για το διάστημα από 16.3.2020 έως και 30.3.2020.\nΝωρίτερα χθες, η ΔΙΣ και αφού είχε ενημερωθεί από τον λοιμωξιολόγο και εκπρόσωπο του υπουργείου Υγείας, Σωτήρη Τσιόδρα, για το μέγεθος του προβλήματος, είχε αποφασίσει να προχωρήσει σε δραστικά μέτρα για τον περιορισμό του Covid-19, πλην όμως φαίνεται πως δεν ήταν αρκετά.\nΚατά την πολύωρη έκτακτη σύσκεψη των συνοδικών ιεραρχών στη Μονή Πετράκη εκφράστηκαν -με ιδιαίτερη ένταση σε κάποια σημεία- πολλές και διαφορετικές απόψεις και τελικά αποφασίστηκε η αναστολή των καθημερινών λατρευτικών συνάξεων.\nΣτο πλαίσιο αυτό, η Ιερά Σύνοδος ανακοίνωσε ότι θα παρέμεναν οι ναοί ανοικτοί για κατ’ ιδίαν προσευχή των πιστών, υποδεικνύοντας τη λιτή τέλεση της Θείας Λειτουργίας από την ερχόμενη Κυριακή μέχρι το Σάββατο του Λαζάρου από 7:00 έως 8:00 π.μ., ως και κατά την εορτή του Ευαγγελισμού.\nΠάντως οι συνοδικοί ιεράρχες και ο Αρχιεπίσκοπος, Ιερώνυμος κάλεσαν τους πιστούς -και δη τους ηλικιωμένους και όσους ανήκουν σε ευπαθείς ομάδες- να παραμένουν στα σπίτια τους. «Ο καθένας πρέπει να αισθάνεται σαν να είναι φορέας του συγκεκριμένου ιού, τον οποίο οφείλει να μην μεταδώσει στο διπλανό του και ως εκ τούτου πρέπει να προφυλάξει τους συνανθρώπους του και τον εαυτό του», αναφέρει η ΔΙΣ.\nΕπισης είχαν αποφασίσει την ακύρωση όλων των προγραμματισμένων Μυστηρίων (βαπτίσεις και γάμους) με τη διευκρίνιση ότι σε περίπτωση ανάγκης θα τελούνται με την παρουσία αποκλειστικώς και μόνο των γονέων, του αναδόχου και του παρανύμφου.\nΟσον αφορά στις κηδείες, η Ιερά Σύνοδος γνωστοποίησε ότι στο εξής θα πραγματοποιούνται εντός του ναού με την παρουσία μόνον του στενού οικογενειακού περιβάλλοντος του κεκοιμημένου. Καθ’ όμοιο τρόπο θα τελούνται και τα μνημόσυνα μόνον επί του τάφου των κεκοιμημένων.\nΤην ίδια στιγμή κλειστές αποφάσισε να παραμείνουν πόρτες των μοναστηριών. μια που οι ακολουθίες θα τελούνται από τη μοναστική κοινότητα χωρίς τη συμμετοχή των πιστών.\nΗ Εκκλησία τόνισε χθες ότι «υιοθετεί όλα τα μέτρα που λαμβάνει άμεσα η Ελληνική Πολιτεία για την αντιμετώπιση διασποράς του ιού και το ίδιο θα πράξει σε οτιδήποτε άλλο υποδειχθεί σε σχέση προς την πορεία εξέλιξης του ιού κατά το αμέσως επόμενο χρονικό διάστημα».\nΜάλιστα συνέστησε «ηρεμία, αυτοσυγκράτηση, εμπιστοσύνη στις υγειονομικές αρχές και στην κυβέρνηση και προτρέπει στην αποφυγή δημιουργίας αισθήματος πανικού και ανασφάλειας. Υποχρέωση όλων είναι η συμμόρφωση στους κανόνες υγιεινής και στις εντολές των αρμοδίων υπηρεσιών δημοσίας Υγείας…».\nΕπεσήμανε, δε, ότι «εκτιμά τη διακριτικότητα με την οποία η Πολιτεία εκφράζει το σεβασμό της προς το θρησκευτικό αίσθημα των πιστών της Εκκλησίας μας», προσθέτοντας ότι εάν η εξέλιξη στο επόμενο χρονικό διάστημα οδηγήσει τις αρμόδιες αρχές στην απόφαση για τη λήψη επιπλέον έκτακτων μέτρων, θα επανέλθει προκειμένου να εξετασθεί και πάλι το θέμα.\nΣύμφωνα με τις πληροφορίες, κατά την πρώτη σύσκεψη στην αίθουσα της Μονής Πετράκη, στην οποία συμμετείχαν και οι έντεκα μητροπολίτες της Αττικής (υπήρχαν μαντιλάκια και αντισηπτικά ενώ έγινε και θερμομέτρηση στους ιεράρχες και τον Αρχιεπίσκοπο) ακούστηκαν πολλές και διαφορετικές απόψεις.\nΣε δηλώσεις του ο μητροπολίτης Πειραιώς ανέφερε χαρακτηριστικά: «Ας κλείσουν όλες οι υπόλοιπες εκκλησίες, τα τζαμιά, οι αρμένικες εκκλησίες, μόνο εμείς πρέπει να κλείσουμε;».\nΟ δε μητροπολίτης Κηφισίας αναρωτήθηκε: «Το μόνο που μπορώ να πω είναι γιατί μόνο να κλείσει η Ορθόδοξη Εκκλησία αφού υπάρχουν πολλά δόγματα στην Ελλάδα».